open-index/open-wikipedia-markdown huggingface dataset:
ความสัมพันธ์ไทย–โซมาเลีย

**ความสัมพันธ์ไทย–โซมาเลีย** เป็นความสัมพันธ์ทวิภาคีระหว่างประเทศไทยและประเทศโซมาเลีย ไทยและโซมาเลียสถาปนาความสัมพันธ์ทางการทูตระหว่างกันเมื่อวันที่ 1 พฤศจิกายน 2527 โดยไทยได้มอบหมายให้สถานเอกอัครราชทูต ณ กรุงไนโรบี ประเทศเคนยา มีเขตอาณาครอบคลุมโซมาเลีย และโซมาเลียได้มอบหมายให้สถานเอกอัครราชทูตโซมาเลียประจำกรุงปักกิ่ง ประเทศจีน มีเขตอาณาดูแลไทย อย่างไรก็ตาม ความสัมพันธ์ของทั้งสองประเทศยังมีไม่มากนัก ซึ่งยังไม่เคยมีการแลกเปลี่ยนการเยือนของผู้แทนระดับสูงระหว่างกันมาก่อน

เมื่อวันที่ 6 กุมภาพันธ์ 2566 เอกอัครราชทูตศศิริทธิ์ ตันกุลรัตน์ ได้ยื่นสำเนาพระราชสาส์นตราตั้งต่อนาย Abshir Omar Jama รัฐมนตรีว่าการกระทรวงการต่างประเทศและความร่วมมือระหว่างประเทศของสหพันธ์สาธารณรัฐโซมาเลีย ทั้งสองฝ่ายได้หารือการเสริมสร้างความร่วมมือระหว่างกันในด้านสาธารณสุข การค้าและการลงทุน การประมง และการสนับสนุนซึ่งกันและกันในเวทีระหว่างประเทศพหุภาคี

## การทหาร
ในปี พ.ศ. 2553 คณะรัฐมนตรี ได้อนุมัติงบประมาณ 270 ล้านบาท เพื่อใช้ในการป้องกันเรือขนส่งสินค้าจากสลัดโซมาเลีย เป็นระยะเวลา 98 วัน ร่วมกับกองเรือนานาชาติที่ส่งกำลังพลเข้าป้องกันอ่าวเอเดนด้วยเช่นกัน โดยส่งกำลัง 400 นาย เรือรบ 2 ลำ และเฮลิคอปเตอร์ เรือที่ส่งไปนั้นประกอบด้วย เรือหลวงสิมิลัน และเรือหลวงปัตตานี และกองทัพเรือได้ทำพิธีต้อนรับหลังทหารเรือไทยประสบความสำเร็จปฏิบัติการร่วมกับนานาชาติ

## การค้าและการลงทุน
เมื่อวันที่ 7 กุมภาพันธ์ 2566 เอกอัครราชทูตศศิริทธิ์ ตันกุลรัตน์ พบหารือกับนาย Mohamed Saney Dalmar อธิบดีกระทรวงพาณิชย์โซมาเลีย และนาย Abdirizak Hassan Yusuf ผู้อำนวยการส่งเสริมการลงทุน ทั้งสองฝ่ายหารือในการส่งเสริมการค้าและการลงทุนระหว่างไทยกับโซมาเลีย เนื่องจากปริมาณการค้า และการลงทุนระหว่างกันยังมีไม่มากนัก โซมาเลียเป็นคู่ค้าอันดับที่ 38 ของไทยในแอฟริกา ในปี 2565 มีปริมาณการค้ารวมประมาณ 18 ล้านดอลลาร์สหรัฐ และหวังว่าจะมีผู้ประกอบการไทยสนใจลงทุนในโซมาเลียเรื่องนี้มากขึ้น

สินค้าส่งออกของไทยได้แก่อาหารทะเลกระป๋อง และแปรรูป ผลิตภัณฑ์พลาสติก ผลิตภัณฑ์เภสัชภัณฑ์ เครื่องจักรกล ส่วนประกอบของเครื่องจักรกล และผลิตภัณฑ์ยาง สินค้าส่งออกของโซมาเลียได้แก่สัตว์นํ้าสด/แช่เย็น/แช่แข็ง แปรรูปและกึ่งสำเร็จรูป พืชและผลิตภัณฑ์จากพืช สบู่ ผงซักฟอกและเครื่องสำอาง สัตว์มีชีวิตไม่ได้ทำพันธ์ุและพืชสำหรับทำพันธุ์

โดยการค้าระหว่างไทย–โซมาเลียในปี 2564 มีมูลค่าการค้ารวม 14.91 ล้านดอลลาร์ โดยไทยส่งออกสินค้าไปยังโซมาเลีย 13.50 ล้านดอลลาร์ นําเข้า 1.41 ล้านดอลลาร์

## อ้างอิง

หมวดหมู่:ความสัมพันธ์ระหว่างประเทศแบ่งตามประเทศ
หมวดหมู่:ความสัมพันธ์ทวิภาคีของประเทศไทย
หมวดหมู่:ความสัมพันธ์ทวิภาคีของประเทศโซมาเลีย
ชิงช้าสวรรค์ 2026

**[[ชิงช้าสวรรค์ (รายการโทรทัศน์)|ชิงช้าสวรรค์]] 2026** เป็นรายการเรียลลิตีโชว์ประกวดวงดนตรีลูกทุ่งระดับมัธยมศึกษา ชิงถ้วยพระราชทานสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ประจำปี พ.ศ. 2569 ผลิตโดย บริษัท เวิร์คพอยท์ เอ็นเทอร์เทนเมนท์ จำกัด (มหาชน) ออกอากาศทางช่องเวิร์คพอยท์ โดยมีผู้ดำเนินรายการชุดเดิมจากปี 2025 ทั้งหมด คือ เขมนิจ จามิกรณ์ เป็นพิธีกร และ สลา คุณวุฒิ, จักรวาร เสาธงยุติธรรม และ สุรินทร์ เมทะนี เป็นกรรมการ แต่ในฤดูกาลนี้ได้ย้ายเวลาออกอากาศเป็นวันเสาร์ เวลา 15:45 น. เช่นเดียวกับปี 2022–2024 และปรับรูปแบบรายการเป็น Live Entertainment โดยผลิตและออกอากาศในรูปแบบการถ่ายทอดสดตลอดทั้งฤดูกาล เพื่อป้องกันสปอยเลอร์ เริ่มออกอากาศครั้งแรกในวันที่ 10 มกราคม พ.ศ. 2569 และเริ่มถ่ายทอดสดตั้งแต่สัปดาห์ถัดมา

## รูปแบบการแข่งขัน
ชิงช้าสวรรค์ 2026 แบ่งรูปแบบการแข่งขันออกเป็น 4 รอบ ดังนี้

* **รอบเปิดวง** – แต่ละโรงเรียนจะทำการแสดงบอกเล่าเรื่องราวตามเพลงที่เลือกไว้ โดยไม่จำกัดจำนวนนักร้องและจำนวนเพลง แต่จำกัดระยะเวลาการแสดงไว้ที่ไม่ต่ำกว่า 5 นาที แต่ไม่เกิน 7 นาที โดยแข่งขันกันครั้งละ 2 โรงเรียนแบบแพ้คัดออก
* **รอบลูกทุ่งรักษ์ถิ่น** – แต่ละโรงเรียนจะทำการแสดงบอกเล่าเรื่องราว นำเสนอวัฒนธรรมและเอกลักษณ์ในภูมิภาคของตนได้ชัดเจนตามเพลงที่เลือกไว้ โดยจำกัดจำนวนนักร้องและจำนวนเพลงอย่างละ 1 เท่านั้น รวมถึงจำกัดระยะเวลาการแสดงไว้ที่ 5–7 นาทีเช่นเดียวกับรอบเปิดวง และแข่งขันกันครั้งละ 2 โรงเรียนแบบแพ้คัดออกเช่นกัน

* **รอบตัดเชือก** – *รอประกาศ*
* **รอบชิงชนะเลิศ** – *รอประกาศ*

## ผู้ดำเนินรายการ

### หลัก

* แพนเค้ก - เขมนิจ จามิกรณ์ (พิธีกรหลัก)
* ครูสลา - สลา คุณวุฒิ (กรรมการหลักด้านการร้อง)
* ครูหนึ่ง - จักรวาร เสาธงยุติธรรม (กรรมการหลักด้านดนตรี)
* ครูเบิร์ด - สุรินทร์ เมทะนี (กรรมการหลักด้านการเต้น)

### เฉพาะกิจ

* เจแปน - ภาณุพรรณ จันทนะวงษ์ (พิธีกร แทนแพนเค้ก ใน Ep.1)
* ครูสุนารี - สุนารี ราชสีมา (กรรมการด้านการร้อง แทนครูสลา ใน Ep.4)
* ไอซ์ - อภิษฎา เครือคงคา (พิธีกร แทนแพนเค้ก ใน Ep.7)

## ทีมผู้เข้าแข่งขัน

## การแข่งขัน
ใน Ep.1 ที่ออกอากาศในวันที่ 10 มกราคม พ.ศ. 2569 บันทึกเทปไว้เมื่อวันที่ 14 พฤศจิกายน พ.ศ. 2568 และยังไม่มีการแข่งขัน โดยเป็นการประมวลภาพบรรยากาศการฉลองแชมป์ชิงช้าสวรรค์ 2025 ของโรงเรียนปักธงชัยประชานิรมิต จังหวัดนครราชสีมา, การคัดเลือก 20 ทีมที่ผ่านเข้ารอบจาก 31 ทีม โดยการให้คะแนนของคณะกรรมการชุดเฉพาะกิจ ผู้ทรงอิทธิพลและผู้มีชื่อเสียงทางอินเทอร์เน็ตต่าง ๆ ซึ่งจัดเมื่อวันที่ 5 พฤศจิกายน พ.ศ. 2568 และการจับสลากประกบคู่โรงเรียนทั้ง 10 คู่ที่จะทำการแข่งขันในรอบเปิดวง โดยมี เจแปน - ภาณุพรรณ จันทนะวงษ์ เป็นพิธีกรพิเศษ

### รอบเปิดวง

### รอบลูกทุ่งรักษ์ถิ่น

## รางวัลพิเศษ

## หมายเหตุ

## อ้างอิง

## แหล่งข้อมูลอื่น
* 
* 

2026
หมวดหมู่:รายการโทรทัศน์ไทยรายฤดูกาลในปี พ.ศ. 2569
หมวดหมู่:รายการโทรทัศน์ไทยที่ถ่ายทอดสด
ครัวสาว

***ครัวสาว*** () เป็นภาพยนตร์ไทยแนวระทึกขวัญ–ชีวิตเกี่ยวกับอาหาร ปี พ.ศ. 2568 เขียนบทและกำกับโดยเป็นเอก รัตนเรือง ภาพยนตร์เล่าเรื่องของสาว เชฟผู้มีทักษะสูงแต่มีบาดแผลจากอดีต ซึ่งปัจจุบันทำงานเป็นพนักงานเสิร์ฟในร้านอาหารแห่งหนึ่งในกรุงเทพฯ

ภาพยนตร์เรื่องนี้ฉายรอบปฐมทัศน์เมื่อวันที่ 23 กันยายน พ.ศ. 2568 ในฐานะภาพยนตร์เปิดงานในสาย Culinary Zinema ในเทศกาลภาพยนตร์นานาชาติซานเซบัสเตียน ครั้งที่ 73 ภาพยนตร์เรื่องนี้ฉายรอบปฐมทัศน์ในเอเชียที่เทศกาลภาพยนตร์นานาชาติโตเกียว ครั้งที่ 38 เมื่อวันที่ 28 ตุลาคม พ.ศ. 2568

## เรื่องย่อ
สาว (เบลล่า บุญแสง) เชฟผู้มีฝีมือที่ทำงานเป็นพนักงานเสิร์ฟในกรุงเทพฯ ใช้ชีวิตอย่างสงบแม้จะมีอดีตอันเจ็บปวด ชีวิตของเธอเปลี่ยนไปเมื่อเธอได้พบกับชายผู้เป็นต้นเหตุของบาดแผลในอดีตโดยไม่คาดคิด สาวตั้งใจเผชิญหน้ากับเขา โดยใช้ทักษะการทำอาหารของเธอวางแผนและลงมือแก้แค้นอย่างรอบคอบ

## นักแสดง
* เบลล่า บุญแสง รับบท สาว
* กฤษณ์ ศรีภูมิเศรษฐ์ รับบท
* นพชัย ชัยนาม
* ทาดาโนบุ อาซาโนะ

## อ้างอิง

หมวดหมู่:ภาพยนตร์ภาษาไทย
หมวดหมู่:ภาพยนตร์ไทยที่ออกฉายในปี พ.ศ. 2568
หมวดหมู่:ภาพยนตร์ระทึกขวัญไทย
หมวดหมู่:ภาพยนตร์ชีวิตไทย
หมวดหมู่:ภาพยนตร์ที่กำกับโดย เป็นเอก รัตนเรือง
หมวดหมู่:ภาพยนตร์ไทยในคริสต์ทศวรรษ 2020
หมวดหมู่:ภาพยนตร์ภาษาไทยในคริสต์ทศวรรษ 2020
หมวดหมู่:ภาพยนตร์ระทึกขวัญในปี พ.ศ. 2568
กอกิว

**กอกิว** มีชื่อในภาษาจีนกลางว่า **เกา ฉิว** () เป็นขุนนางชาวจีนในยุคราชวงศ์ซ้อง (宋 *ซ่ง*) รับราชการในราชสำนักของพระเจ้าซ้องฮุยจง (宋徽宗 *ซ่งฮุยจง*) ในนวนิยายเรื่อง *[[ซ้องกั๋ง]]* (水滸傳 *ฉุยหู่จฺว้าน*) กอกิวถูกกำหนดให้เป็นหนึ่งในตัวละครปฏิปักษ์หลักและเป็นศัตรูคู่อาฆาตของ 108 ผู้กล้าแห่งเนียซัวเปาะ (梁山泊 *เหลียงชานพัว*) ที่เป็นกลุ่มตัวละครเอก

## ประวัติ
สันนิษฐานว่ากอกิวเกิดเมื่อราว ค.ศ. 1076

ตำราประวัติศาสตร์จีน *[[ฮุยจู่ลู่]]* (揮麈錄) โดยหวาง หมิงชิง (王明清) ระบุว่ากอกิวเป็นชาวจังหวัดไคฮงฮู้ (開封府 *ไคเฟิงฝู่*) ซึ่งเวลานั้นเป็นนครหลวงของราชวงศ์ซ้อง และบิดาของกอกิวคือเกา ตุนฟู่ (高敦復) กอกิวมีพี่ชายน้องชาย 2 คนและบุตรชาย 4 คน กอกิวเป็นบุตรคนรองของครอบครัว บิดาเป็นผู้ตั้งชื่อให้กอกิว

## การรับราชการ
เดิมกอกิวเป็นข้ารับใช้ของซูชื่อ (蘇軾) หรือซูตงพัว (蘇東坡) ผู้เป็นกวีและรัฐบุรุษ ก่อนจะย้ายมารับใช้ศิลปินหวาง เชิน (王詵) *[[ฮุยจู่ลู่]]* ระบุว่ากอกิวเป็นนักเขียนที่มีฝีมือ กอกิวเข้าเฝ้าพระเจ้าซ้องฮุยจงเมื่อราวเดือนพฤศจิกายน ค.ศ. 1109 ในรัชสมัยพระเจ้าซ้องฮุยจง กอกิวเข้าร่วมรบในยุทธการต่าง ๆ ภายใต้การบังคับบัญชาของหลิว จ้งอู่ (劉仲武) และติดตามหลิน ชู (林摅) ในภารกิจทางการทูตกับราชวงศ์เหลียว (遼) ของชาวคีตัน กอกิวเป็นที่โปรดปรานของพระเจ้าซ้องฮุยจง จึงได้รับการเลือนตำแหน่งอย่างรวดเร็วและขึ้นมาดำรงตำแหน่งเสนาบดีกลาโหม หรือไทอวย (太尉 *ไท่เว่ย์*) เมื่อ ค.ศ. 1117 เพียง 8 ปีหลังพระเจ้าซ้องฮุยจงขึ้นครองราชย์ ความโปรดปรานของพระเจ้าซ้องฮุยจงที่มีต่อกอกิวมีที่มาจากความสามารถของกอกิวในการเล่นชู่จฺวี (蹴鞠) ซึ่งเป็นกีฬาที่พระเจ้าซ้องฮุยจงโปรด นอกจากนี้พระเจ้าซ้องฮุยจงยังโปรดความสามารถด้านวรรณกรรมและศิลปะของกอกิว นอกเหนือจากคุณสมบัติภายนอกเหล่านี้ เชื่อกันว่ากอกิวได้สร้างผลงานยิ่งใหญ่ต่อรัชสมัยของพระเจ้าซ้องฮุยจง

## ภาพลักษณ์ของกอกิวในนวนิยาย

## ดูเพิ่ม
* รายชื่อตัวละครในซ้องกั๋ง

## หมายเหตุ

## อ้างอิง

## บรรณานุกรม
* 
* 
* 
* 

หมวดหมู่:ตัวละครในซ้องกั๋ง
หมวดหมู่:ขุนนางสมัยราชวงศ์ซ่ง
แขวงถุกฟ้าน

**ถุกฟ้าน** () เป็นแขวงในจังหวัดกาวบั่ง ประเทศเวียดนาม แขวงนี้มีแม่น้ำเฮี้ยนและแม่น้ำบั่งไหลผ่าน

## ที่ตั้งและอาณาเขต
แขวงถุกฟ้านมีอาณาเขตติดต่อกับเขตการปกครองข้างเคียงดังต่อไปนี้
*ทิศตะวันออก ติดกับแขวงหนุ่งจี้เกา
*ทิศตะวันตก ติดกับตำบลมิญเติม
*ทิศเหนือ ติดกับตำบลฮหว่าอาน
*ทิศใต้ ติดกับตำบลบักดั่งและแขวงเตินซาง

## ประวัติ
เมื่อวันที่ 10 กันยายน ค.ศ. 1981 คณะรัฐมนตรีได้ออกมติเลขที่ 60-HĐBT เรื่องการยุบเขตย่อยโหน่ยถิ (**') เพื่อจัดตั้งเป็นแขวงเหิปซาง (**') ให้ขึ้นตรงต่อเมืองกาวบั่ง

เมื่อวันที่ 25 กันยายน ค.ศ. 2012 รัฐบาลได้ออกมติเลขที่ 60/NQ-CP เรื่องการจัดตั้งนครกาวบั่ง ทำให้แขวงเหิปซางมีสถานะเป็นศูนย์กลางของนครกาวบั่งนับตั้งแต่นั้นมา

เมื่อวันที่ 9 กันยายน ค.ศ. 2019 สภาประชาชนจังหวัดกาวบั่งได้ออกมติเลขที่ 27/NQ-HĐND ว่าด้วยการควบรวมและการเปลี่ยนชื่อหมู่บ้านและพื้นที่อยู่อาศัยในจังหวัดกาวบั่ง

เมื่อวันที่ 16 มิถุนายน ค.ศ. 2025 คณะกรรมาธิการสามัญประจำสมัชชาแห่งชาติได้ออกมติเลขที่ 1657/NQ-UBTVQH15 ว่าด้วยการจัดระเบียบหน่วยการปกครองระดับตำบลของจังหวัดกาวบั่ง ประจำปี 2025 โดยมีสาระสำคัญคือให้ทำการควบรวมพื้นที่และประชากรทั้งหมดของแขวงซงเฮี้ยน แขวงเด่ท้าม แขวงเหิปซาง ตำบลฮึงด่าย และตำบลฮหว่างตุง (นครกาวบั่ง) เข้าด้วยกันเพื่อจัดตั้งเป็นแขวงใหม่ใช้ชื่อว่าแขวงถุกฟ้าน

เมื่อวันที่ 30 กรกฎาคม ค.ศ. 2025 สภาประชาชนแขวงถุกฟ้านได้ออกมติเลขที่ 14/NQ-HĐND ว่าด้วยเรื่องการเปลี่ยนชื่อหมู่บ้านและถนนให้เป็นกลุ่มที่อยู่อาศัย (**) รวมถึงการเปลี่ยนชื่อกลุ่มที่มีชื่อซ้ำกัน ภายหลังจากการควบรวมหน่วยการบริหารของแขวงถุกฟ้าน

## อ้างอิง

หมวดหมู่:แขวงในจังหวัดกาวบั่ง
หมวดหมู่:สถานที่ที่มีประชากรในจังหวัดกาวบั่ง
สกรีม (เพลงของเซียร์เกย์ ลาซาเลฟ)

"**สกรีม**" () เป็นเพลงโดยเซียร์เกย์ ลาซาเลฟ นักร้องชาวรัสเซีย เพลงนี้วางจำหน่ายเมื่อวันที่ 	9 มีนาคม ค.ศ. 2019 และเป็นตัวแทนของในการประกวดเพลงยูโรวิชันปี 2019 ที่เทลอาวีฟ ประเทศอิสราเอล โดยทำผลงานได้ในอันดับที่สามด้วย 370 คะแนน

## การประกวดเพลงยูโรวิชันปี 2019

### การคัดเลือกภายใน
เมื่อวันที่ 7 กุมภาพันธ์ ค.ศ. 2019 แวแฆแตแอร์กาได้ประกาศว่าเซียร์เกย์ ลาซาเลฟ จะเป็นตัวแทนของรัสเซียในการประกวดปี 2019 โดยได้เผยแพร่ "สกรีม" ผลงานเพลงที่เข้าร่วมในวันที่ 9 มีนาคม ค.ศ. 2019 เซียร์เกย์ได้รับเลือกโดยคณะกรรมการผู้เชี่ยวชาญจากผู้สมัครที่ผ่านเข้ารอบ 7 คน ได้แก่ อะเลคซันดร์ ปานาโยตอฟ, เอกอร์ กรีด, เอเลนา เตมนีโควา, มานิชา, โอลกา บูโซวา และฟีลิปป์ คีร์โครอฟ หลังจากสื่อออนไลน์ของรัสเซียหลายแห่งเผยแพร่ข้อมูลเกี่ยวกับรายชื่อผู้เข้ารอบสุดท้ายในการประบวนการคัดเลือกตัวแทนของรัสเซียในการประกวดเพลงยูโรวิชันปี 2019 แล้วนั้น ทางแวแฆแตแอร์กาได้แถลงว่า "รายชื่อผู้สมัครยังไม่มีอยู่จริง และไม่น่าจะมี" และจะประกาศชื่อผู้เข้าประกวดในปลายเดือนมกราคม

### ในยูโรวิชัน
การประกวดเพลงยูโรวิชันปี 2019 จะจัดขึ้นที่เอ็กซ์โปเทลอาวีฟในเทลอาวีฟ ประเทศอิสราเอล และจะประกอบด้วยรอบรองชนะเลิศสองรอบในวันที่ 14 และ 16 พฤษภาคมตามลำดับ และรอบชิงชนะเลิศในวันที่ 18 พฤษภาคม ค.ศ. 2019 รัสเซียได้ถูกจับฉลากเลือกให้ทำการแสดงในรอบรองชนะเลิศครั้งที่ 2 โดยได้รับอันดับที่ 6 ด้วย 217 คะแนนและผ่านเข้ารอบชิงชนะเลิศ โดยในรอบชิงชนะเลิศนั้นที่ได้รับอันดับที่ 3 ด้วยคะแนนรวม 370 คะแนน

## ชาร์ต

## หมายเหตุ

## อ้างอิง

หมวดหมู่:เพลงจากประเทศรัสเซีย
หมวดหมู่:เพลงในปี พ.ศ. 2562
หมวดหมู่:ประเทศรัสเซียในการประกวดเพลงยูโรวิชัน
หมวดหมู่:เพลงที่ร่วมการประกวดเพลงยูโรวิชัน
Acromantis gestri

***Acromantis gestri*** ชื่อสามัญ **อาโครแมนติสสุมาตรา** หรือ **ตั๊กแตนตำข้าวมวยไทย** (Thailand boxer praying mantis) เป็นสายพันธุ์ของตั๊กแตนตำข้าวที่พบในประเทศมาเลเซียและเกาะสุมาตรา

## อ้างอิง
โมโตโกะ โคบายาชิ

**โมโตโกะ โคบายาชิ** (, เกิด 12 พฤศจิกายน 1980) เป็นนักพากย์หญิงชาวญี่ปุ่น เกิดที่จังหวัดโทจิงิ สังกัดค่ายโปรดักชันเอซ

## อ้างอิง

หมวดหมู่:บุคคลที่ยังมีชีวิตอยู่
หมวดหมู่:บุคคลจากจังหวัดโทจิงิ
หมวดหมู่:นักพากย์หญิงชาวญี่ปุ่น
วาซาบิ มิซึตะ

**วาซาบิ มิซึตะ** (, เกิด 4 สิงหาคม 1974) เป็นนักพากย์และนักแสดงละครเวทีชาวญี่ปุ่น

เกิดที่เมืองอาโอยามะ อำเภอนางะ จังหวัดมิเอะ (ปัจจุบันคือเมืองอิงะ) สังกัดอาโอนิโปรดักชัน

ผลงานที่เป็นที่รู้จักดี ได้แก่ โดราเอมอน (อนิเมะตั้งแต่ปี 2005) และ ฟุกุ จาก ฮิคารุเซียนโกะ 

## อ้างอิง

หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2517
หมวดหมู่:นักพากย์หญิงชาวญี่ปุ่น
หม้อทําอาหารใช้ความดัน

**หม้อทําอาหารใช้ความดัน** () คือภาชนะปิดสนิทสำหรับประกอบอาหารด้วยการใช้ไอน้ำความดันสูงและน้ำหรือของเหลวที่มีน้ำเป็นส่วนประกอบหลัก ซึ่งเป็นกระบวนการที่เรียกว่า **การทำอาหารด้วยความดัน** ความดันที่สูงจะช่วยจำกัดการเดือดและสร้างอุณหภูมิที่สูงขึ้นซึ่งไม่สามารถทำได้ในสภาวะความดันต่ำ ส่งผลให้อาหารสุกเร็วกว่าการปรุงในความดันปกติ

ต้นแบบของหม้อทําอาหารใช้ความดันสมัยใหม่คือเครื่องย่อยไอน้ำ (steam digester) ประดิษฐ์ขึ้นในศตวรรษที่ 17 โดยนักฟิสิกส์ เดอนี ปาแป็ง (Denis Papin) ตัวเครื่องทำงานโดยการขับอากาศออกจากภาชนะและกักเก็บไอน้ำที่ผลิตจากของเหลวที่กำลังเดือด สิ่งนี้ใช้เพื่อเพิ่มความดันภายในให้สูงขึ้นถึงหนึ่งบรรยากาศเหนือความดันบรรยากาศโดยรอบและทำให้อุณหภูมิในการทำอาหารสูงขึ้นระหว่าง  เมื่อรวมกับการถ่ายโอนความร้อนเชิงความร้อนที่สูงจากไอน้ำ จึงช่วยให้สามารถทำอาหารได้โดยใช้เวลาเพียงหนึ่งในสองถึงหนึ่งในสี่ของการต้มแบบดั้งเดิม รวมทั้งยังช่วยประหยัดพลังงานได้อย่างมาก

อาหารเกือบทุกชนิดที่สามารถปรุงในไอน้ำหรือของเหลวที่มีน้ำเป็นส่วนประกอบหลักสามารถทำได้ในหม้อทําอาหารใช้ความดัน หม้อทําอาหารใช้ความดันสมัยใหม่มีคุณลักษณะด้านความปลอดภัยมากเพื่อป้องกันไม่ให้หม้อทําอาหารใช้ความดันมีความดันสูงจนถึงระดับที่อาจก่อให้เกิดการระเบิด ภายหลังการทำอาหาร ความดันไอน้ำจะถูกลดระดับกลับลงมาสู่ความดันบรรยากาศโดยรอบเพื่อให้สามารถเปิดภาชนะได้ อุปกรณ์สมัยใหม่ทั้งหมดจะมีล็อกนิรภัยเพื่อป้องกันการเปิดในขณะยังอยู่ภายใต้ความดัน

จากข้อมูลของ*นิตยสารนิวยอร์กไทมส์* พบว่าร้อยละ 37 ของครัวเรือนในสหรัฐมีหม้ออัดแรงดันอย่างน้อยหนึ่งใบใน ค.ศ. 1950 แต่ภายใน ค.ศ. 2011 อัตราดังกล่าวลดลงเหลือเพียงร้อยละ 20 ส่วนหนึ่งของการลดลงนี้มาจากความกลัวเรื่องการระเบิด (แม้สิ่งนี้จะเกิดขึ้นได้ยากมากกับหม้อทําอาหารใช้ความดันสมัยใหม่) ร่วมกับการแข่งขันจากอุปกรณ์ปรุงอาหารที่รวดเร็วชนิดอื่น ๆ เช่น เตาอบไมโครเวฟ อย่างไรก็ตาม หม้อทําอาหารใช้ความดันยุคที่สาม มีคุณลักษณะด้านความปลอดภัยเพิ่มขึ้นอีกมากและมีระบบควบคุมอุณหภูมิแบบดิจิทัล ไม่มีการระบายไอน้ำระหว่างการทำอาหาร อีกทั้งยังเงียบกว่าและมีประสิทธิภาพมากกว่า ซึ่งความสะดวกสบายเหล่านี้ได้ช่วยให้การทำอาหารด้วยความดันได้รับความนิยมมากขึ้น แม้ว่าโดยทั่วไปแล้วหม้อทําอาหารใช้ความดันจะถือว่าปลอดภัยเมื่อใช้งานอย่างเหมาะสม แต่มีประมาณการว่ามีผู้ได้รับบาดเจ็บเกิดขึ้นประมาณ 1,700 รายต่อปีในสหรัฐ

## อ้างอิง

หมวดหมู่:สิ่งประดิษฐ์ในศตวรรษที่ 17
หมวดหมู่:เครื่องใช้ทำอาหาร
หมวดหมู่:เทคนิคการทำอาหาร
หมวดหมู่:ภาชนะสำหรับทำอาหาร
หมวดหมู่:ศัพท์เฉพาะทางด้านการทำอาหาร
หมวดหมู่:สิ่งประดิษฐ์ของฝรั่งเศส
หมวดหมู่:ความดัน
โทชิโอะ ฟุรุกาวะ

**โทชิโอะ ฟุรุกาวะ** (, เกิด 16 กรกฎาคม 1946) เป็นนักพากย์ นักแสดง และ ผู้บรรยาย ชาวญี่ปุ่น เกิดที่จังหวัดโทจิงิ สังกัดอาโอนิโปรดักชัน ภรรยาของเขาคือ ชิโนะ คากินุมะ เป็นนักพากย์เช่นกัน

## อ้างอิง

หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2489
หมวดหมู่:คริสต์ศาสนิกชนชาวญี่ปุ่น
หมวดหมู่:นักกีตาร์ชาวญี่ปุ่น
หมวดหมู่:นักแสดงชายชาวญี่ปุ่น
หมวดหมู่:นักพากย์ชายชาวญี่ปุ่น
เค็นโตะ ชิราอิชิ

**เค็นโตะ ชิราอิชิ** (, เกิด 26 เมษายน 1993) เป็นนักพากย์ชาวญี่ปุ่น เกิดที่จังหวัดยามางุจิ สังกัดค่าย 81 Produce

## อ้างอิง

หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2536
หมวดหมู่:บุคคลจากจังหวัดยามางูจิ
หมวดหมู่:นักพากย์ชายชาวญี่ปุ่น
หม้อตุ๋น

**หม้อตุ๋น** () (หรือที่รู้จักในชื่อ **คร็อกพ็อต** (crock-pot) ตามเครื่องหมายการค้าที่ซันบีมโปรดักส์เป็นเจ้าของ แต่บางครั้งถูกใช้เรียกโดยทั่วไปในโลกที่พูดภาษาอังกฤษ) เป็นเครื่องใช้ไฟฟ้าสำหรับทำอาหารบนเคาน์เตอร์ที่ใช้เพื่อเคี่ยว ณ อุณหภูมิที่ต่ำกว่าวิธีการทำอาหารแบบอื่น เช่น การอบ การต้ม และการทอด ช่วยอำนวยความสะดวกในการทำอาหารโดยไม่ต้องเฝ้าดูเป็นเวลาหลายชั่วโมง สำหรับอาหารหลายชนิดที่โดยปกติแล้วจะต้องใช้วิธีการต้ม เช่น พอตโรสต์ ซุป สตู และอาหารอื่น ๆ (รวมถึงเครื่องดื่ม ของหวาน และน้ำจิ้ม)

## ประวัติ
หม้อตุ๋นไฟฟ้าได้รับความนิยมอย่างมากในสหรัฐอเมริกาในช่วงทศวรรษ 1940 ซึ่งเป็นยุคที่ผู้หญิงเริ่มออกไปทำงานนอกบ้านกันมากขึ้น พวกเธอสามารถเริ่มปรุงอาหารค่ำทิ้งไว้ในตอนเช้าก่อนออกไปทำงาน และกลับมาจัดเตรียมอาหารให้เสร็จสิ้นในช่วงเย็นเมื่อกลับถึงบ้าน

บริษัท แพนซอน ยูทิลิตี้ส์ คอร์ปอเรชัน (Naxon Utilities Corporation) แห่งเมืองชิคาโก ภายใต้การนำของวิศวกรไฟฟ้า เออร์วิง แพนซอน (เดิมชื่อ เออร์วิง นาชุมโซห์น) ได้พัฒนาหม้อหุงอเนกประสงค์ "แนกซอน บีนเนอรี่" (Naxon Beanery All-Purpose Cooker) โดยมีวัตถุประสงค์เพื่อใช้ในการปรุงอาหารประเภทถั่ว แพนซอนได้รับแรงบันดาลใจจากเรื่องเล่าของแม่เกี่ยวกับคุณยายของเขาในเมืองหนึ่งของประเทศลิทัวเนีย ที่มักจะทำสตูเนื้อแบบยิวโบราณที่เรียกว่า cholent ซึ่งต้องใช้เวลาเคี่ยวในเตาอบนานหลายชั่วโมง นอกจากนี้ โฆษณาในปี ค.ศ. 1950 ยังปรากฏหม้อตุ๋นไฟฟ้าที่เรียกว่า "ซิมเมอร์ คร็อก" (Simmer Crock) ผลิตโดยบริษัท อินดัสเทรียล เรเดียนท์ ฮีท คอร์ปอเรชัน (Industrial Radiant Heat Corporation) แห่งเมืองแกลดสโตน รัฐนิวเจอร์ซีย์

บริษัท ไรวัล (The Rival Company) แห่งเมืองแคนซัสซิตี้ รัฐมิสซูรี ได้ซื้อกิจการของแพนซอนในปี ค.ศ. 1970 รวมถึงสิทธิบัตรปี 1940 ของแพนซอนสำหรับหม้อเคี่ยวถั่วด้วย ทางบริษัทได้มอบหมายให้อเล็กซ์ แมคมาสเตอร์ (Alex MacMaster) นักประดิษฐ์จากเมืองบูนวิลล์ รัฐมิสซูรี พัฒนาหม้อหุงถั่วของแพนซอนให้เป็นโมเดลสำหรับการผลิตจำนวนมากที่สามารถปรุงอาหารได้สำหรับทั้งครอบครัว ซึ่งไปไกลกว่าแค่การหุงถั่วเพียงอย่างเดียว นอกจากนี้ อเล็กซ์ยังได้ออกแบบและผลิตเครื่องจักรสำหรับสายการผลิตจำนวนมากของ "คร็อก-พ็อต" (Crock-Pot) ให้แก่บริษัทไรวัลอีกด้วย ต่อมาหม้อหุงชนิดนี้ได้ถูกเปิดตัวใหม่ภายใต้เครื่องหมายการค้า "Crock-Pot" ในปี ค.ศ. 1971 ในปี ค.ศ. 1974 ไรวัลได้แนะนำหม้อชั้นในแบบเครื่องปั้นดินเผา (stoneware) ที่ถอดล้างได้ ซึ่งช่วยให้ทำความสะอาดเครื่องได้ง่ายขึ้น โดยในปัจจุบัน (ค.ศ. 2016) แบรนด์ Crock-Pot เป็นของบริษัท Newell Brands

แบรนด์อื่น ๆ ของอุปกรณ์ชนิดนี้ ทั้งในอดีตและปัจจุบัน ได้แก่ Cuisinart, GE, Hamilton Beach, KitchenAid, Magic Chef, West Bend Housewares และบริษัท อเมริกัน อิเล็กทริก คอร์ปอเรชัน (American Electric Corporation) ซึ่งเลิกกิจการไปแล้ว

## อ้างอิง

## อ่านเพิ่ม

* 

หมวดหมู่:เครื่องใช้ทำอาหาร
หมวดหมู่:ภาชนะทำอาหาร
หมวดหมู่:เทคนิคการทำอาหาร
ตำบลบางเป้า

**บางเป้า** เป็นตำบลในอำเภอกันตัง จังหวัดตรัง ปัจจุบันอยู่ในความดูแลของเทศบาลตำบลบางเป้าตั้งแต่ปี พ.ศ. 2563 มีลักษณะเป็นพื้นที่รองรับความเจริญและที่อยู่อาศัย บ้านจัดสรร ของเทศบาลเมืองกันตัง

## ที่ตั้งและอาณาเขต
ตำบลบางเป้า มีอาณาเขตติดต่อกับเขตการปกครองข้างเคียงดังต่อไปนี้

* **ทิศเหนือ** ติดต่อกับตำบลย่านซื่อ และตำบลบางหมาก
* **ทิศตะวันออก** ติดต่อกับตำบลคลองชีล้อม
* **ทิศใต้** ติดต่อกับตำบลวังวน และตำบลกันตังใต้
* **ทิศตะวันตก** ติดต่อกับตำบลกันตัง และตำบลบ่อน้ำร้อน

## ประวัติ
"บางเป้า" หรือ "วังเป้า" เดิมขึ้นอยู่กับตำบลวังวน อดีตการคมนาคมระหว่างเกาะเช่น เกาะลิบง เกาะมุก บ้านพระม่วง จะต้องใช้เรือในการเดินทางและจอดที่คลองบางเป้า ซึ่งเป็นวังน้ำขนาดใหญ่ ชาวบ้านเรียกว่า *วังเป้า* 

ปี พ.ศ. 2490 ได้แยกพื้นที่ 9 หมู่บ้านของตำบลวังวน ออกมาตั้งเป็น ตำบลบางเป้า ก่อนที่ปี พ.ศ. 2512 ได้มีพระราชกฤษฎีกาเปลี่ยนแปลงเขตเทศบาลตำบลกันตัง มีพื้นที่ 2 หมู่บ้านของตำบลบางเป้าได้ตัดเข้าไปอยู่ในเขตเทศบาล จึงปรับเปลี่ยนพื้นที่ โดยโอนพื้นที่ซึ่งถูกตัดเข้าอยู่ในเขตเทศบาลไปขึ้นกับตำบลกันตัง และลำดับหมู่บ้าน 7 หมู่ที่เหลือขึ้นใหม่จนถึงปัจจุบัน

## การปกครองส่วนภูมิภาค
### การปกครองส่วนภูมิภาค
ตำบลบางเป้าแบ่งพื้นที่การปกครองออกเป็น 7 หมู่บ้าน ได้แก่

* **หมู่ที่ 1** บ้านหลังวัด
* **หมู่ที่ 2** บ้านเกาะปอม
* **หมู่ที่ 3** บ้านตลาดใหม่
* **หมู่ที่ 4** บ้านแหลมม่วง
* **หมู่ที่ 5** บ้านป่าเตียว
* **หมู่ที่ 6** บ้านควนทองสีห์
* **หมู่ที่ 7** บ้านท่าเรือ

## อ้างอิง

บางเป้า
บางเป้า
ประตูศักดิ์สิทธิ์

**ประตูศักดิ์สิทธิ์** (; ) เป็นประตูทางเข้าตามธรรมเนียมที่ตั้งอยู่ภายในมหาวิหารเอกในพระสันตะปาปาในกรุงโรม โดยปกติประตูศักดิ์สิทธิ์ถูกผนึกด้วยปูนและซีเมนต์จากด้านในเพื่อไม่ให้เปิดออกได้ ประตูศักดิ์สิทธิ์ถูกเปิดออกตามพิธีกรรมในช่วงปีศักดิ์สิทธิ์ที่พระสันตะปาปาทรงกำหนด เพื่อให้บรรดาผู้จาริกที่เข้ามาผ่านประตูนี้ได้รับพระคุณการุณย์ครบบริบูรณ์ ซึ่งเกี่ยวข้องกับการเฉลิมฉลองปีศักดิ์สิทธิ์ 

ในเดือนตุลาคม ค.ศ. 2015 สมเด็จพระสันตะปาปาฟรานซิสทรงขยายธรรมเนียมโดยให้แต่ละมุขมณฑลของคริสตจักรละตินทั่วโลกกำหนดประตูศักดิ์สิทธิ์ในท้องถิ่นหนึ่งบานหรือมากกว่านั้นในช่วงปีศักดิ์สิทธิ์แห่งเมตตาธรรม (Extraordinary Jubilee of Mercy) เพื่อให้ศาสนิกชนคาทอลิกสามารถรับพระคุณการุณย์ครบบริบูรณ์ในช่วงปีศักดิ์สิทธิ์ได้โดยไม่จำเป็นต้องเดินทางไปกรุงโรม

## ประวัติ

## สัญลักษณ์นิยม

## หลังการประชุมสภาวาติกันครั้งที่สอง

## ปีศักดิ์สิทธิ์แห่งเมตตาธรรม

## ประตูศักดิ์สิทธิ์อื่น ๆ ที่กำหนดโดยสันตะสำนัก

## ทฤษฎีสมคบคิด
ในเดือนธันวาคม ค.ศ. 2024 โพสต์ไวรอลหลายโพสต์บนอินสตาแกรม, ติ๊กต๊อก, เรดดิต และเฟซบุ๊กอ้างความอันเป็นเท็จว่าสมเด็จพระสันตะปาปาจะทรงเปิด "ประตูทางจิตวิญญาณ" (spiritual portals) หรือ "ประตูศักดิ์สิทธิ์" (sacred portals) ในพิธีกรรมที่ "ไม่เคยมีการปฏิบัติมาก่อน" ในฐานะส่วนหนึ่งของการเฉลิมฉลองปีศักดิ์สิทธิ์ ค.ศ. 2025 บางโพสต์ยังอ้างความอันเป็นเท็จว่าพิธีกรรมยังรวมถึงการเปิด "หลุมศพของลูซิเฟอร์" ใต้นครรัฐวาติกัน ความที่อ้างถึงพิธีกรรมใหม่ดูจะมีที่มาจากบทความใน *[[นิวยอร์กโพสต์]]* (*New York Post*) ที่มีการพาดหัวข่าวในลักษณะที่ชวนให้เข้าใจผิดซึ่งกล่าวถึงการเปิดประตูเพิ่มเติมที่เรือนจำเรบิบเบีย 

ไม่แน่ชัดว่าการอ้างถึงหลุมศพของลูซิเฟอร์มีที่มาจากที่ใด แดเนียล แมกเคลลัน (Daniel McClellan) นักวิชาการคัมภีร์ไบเบิลให้ความเห็นว่าหลุมศพในสุสานใต้ดินวาติกันที่ติดป้ายว่า "หลุมศพของลูซิเฟอร์" อาจเป็นจุดเริ่มต้นของข่าวลือ และอธิบายว่าในยุคก่อนคอนสแตนตินเมื่อมีการสร้างหลุมศพ ชื่อลูซิเฟอร์ยังไม่มีความหมายที่เชื่อมโยงถึงซาตาน คริสต์ศาสนิกชนในยุคนั้นยังใช้ชื่อลูซิเฟอร์เป็นชื่อตัวด้วย

## ดูเพิ่ม
* ปีศักดิ์สิทธิ์

## อ้างอิง

## แหล่งข้อมูลอื่น
* Holy doors during the Jubilee of Mercy at the United States Conference of Catholic Bishops

หมวดหมู่:ศาสนวัตถุในศาสนาคริสต์
หมวดหมู่:การอธิษฐานในศาสนาคริสต์
หมวดหมู่:ประตู
เมตารันเนอร์

***เมตารันเนอร์*** () เป็นเว็บซีรีส์แอนิเมชั่นอิสระของประเทศออสเตรเลียที่สร้างโดยพี่น้อง Kevin และ Luke Lerdwichagul และผลิตโดย Glitch Productions โดยได้รับการสนับสนุนด้านเงินทุนจาก Screen Australia, Crunchyroll, AMD และ Epic Games ซีรีส์นี้เล่าเรื่องราวของตัวละครที่สร้างขึ้นมาสำหรับเว็บซีรีส์ที่ล้อเลียนเกม *Super Mario* ของสองพี่น้องใน ชื่อ *SMG4* ฤดูกาลแรกได้ออกอากาศทาง YouTube เมื่อวันที่ 25 กรกฎาคม ค.ศ. 2019 และฤดูกาลที่ 2 ออกอากาศทางช่อง *GLITCH* เมื่อวันที่ 16 ตุลาคม ค.ศ. 2020 ฤดูกาลที่สามและฤดูกาลสุดท้ายออกอากาศตอนแรกเมื่อวันที่ 22 กรกฎาคม ค.ศ. 2022

ซีรีส์เรื่องนี้ดำเนินเรื่องในสังคมอนาคตที่ให้ความบันเทิงและวิถีชีวิตขึ้นอยู่กับทั้งวิดีโอเกมและอีสปอร์ต สุดยอดเกมเมอร์ในสังคมนี้จะเปลี่ยนแขนข้างหนึ่งของตนเป็นแขนไซเบอร์เนติกส์ เพื่อเพิ่มประสิทธิภาพในการเล่นเกม และพวกเขาถูกเรียกว่า "เมตารันเนอร์" ซีรีส์นี้เน้นเรื่องราวของทาริ เด็กสาวที่สูญเสียความทรงจำ ซึ่งค้นพบว่าเธอมีความสามารถในการวาร์ปเข้าไปในวิดีโอเกม และได้พบและช่วยเหลือกลุ่มปฏิบัติการลับที่ชื่อ MD-5 ในภารกิจเปิดโปงบริษัททุจริต TAS Corp.

ตอนนำร่องของรายการ ภาคแยกชื่อ***อัลตร้าจัมป์มาเนีย*** ซึ่งได้รากฐานจากวิดีโอเกมสมมติชื่อเดียวกันในรายการ ได้ถูกเผยแพร่เมื่อวันที่ 4 กันยายน ค.ศ. 2020 แต่ไม่ได้รับการอนุมัติให้สร้างเป็นซีซั่นเต็ม

## อ้างอิง

## แหล่งข้อมูลอื่น
* เว็บไซต์อย่างเป็นทางการ
* 
* 
* 

หมวดหมู่:เว็บซีรีส์ออสเตรเลีย
อะโดะ

**อะโดะ** อาจหมายถึง
* อะโดะ เอ็นโด (遠藤 あど) นักร้องหญิงชาวญี่ปุ่น รู้จักในเพลงเซเลอร์มูน
* อะโดะ (นักร้อง) (Ado) นักร้องชาวญี่ปุ่นที่ไม่เปิดเผยหน้า
ผู้มีอำนาจอยู่เบื้องหลัง

วลี "**ผู้มีอำนาจอยู่เบื้องหลัง**" (, ) สื่อถึงคนหรือกลุ่มที่เข้าใจว่ากุมอำนาจเจ้าหน้าที่ชั้นสูงโดยพฤตินัย (เช่น เจ้าแผ่นดิน) หรือผู้ที่จำเป็นต้องได้รับการสนับสนุนเพื่อให้สามารถดำรงตำแหน่งต่อไปได้ ในทางการเมือง คำนี้โดยทั่วไปมักหมายถึงผู้ใต้บังคับบัญชาหรือที่ปรึกษาในนามของผู้ดำรงตำแหน่ง (มักเรียกว่า "หุ่นเชิด") ซึ่งทำหน้าที่เป็นผู้นำโดยพฤตินัย กำหนดนโยบายผ่านอิทธิพลของตน ความหมายที่คล้ายกันนี้ยังปรากฏในคำว่า *[[éminence grise]]* ด้วย

## ตัวอย่าง
ตัวอย่าง "ผู้มีอำนาจอยู่เบื้องหลัง" บางส่วน ได้แก่ มกุฎราชกุมารและนายกรัฐมนตรีซาอุดีอาระเบีย มุฮัมมัด บิน ซัลมาน ผู้ปกครองประเทศให้แก่สมเด็จพระราชาธิบดีซัลมาน พระราชบิดาผู้มีพระชนมพรรษา  พรรษา มุฮัมมัด บิน ซายิด อาล นะฮ์ยานแห่งอาบูดาบี ผู้ทำหน้าที่แทนเคาะลีฟะฮ์ บิน ซายิด อาล นะฮ์ยาน เอมีร์และประธานาธิบดีสหรัฐอาหรับเอมิเรตส์ หลังจากที่พระองค์ทรงพระประชวรจากโรคหลอดเลือดสมองใน ค.ศ. 2014 มักถูกมองว่าเป็นประธานาธิบดีสหรัฐอาหรับเอมิเรตส์โดยพฤตินัยจนกระทั่งเคาะลีฟะฮ์สวรรคตใน ค.ศ. 2022 ในกาตาร์ ฮะมัด บิน ญาซิม บิน ญับร์ อาล ษานีมักถูกเรียกว่าเป็นผู้มีอำนาจอยู่เบื้องหลังของฮะมัด บิน เคาะลีฟะฮ์ อาล ษานี
ในตองกา ร็อดเจอร์ เพจ มิชชันนารีชาวออสเตรเลีย กลายเป็นที่ปรึกษาที่มีอิทธิพลมากที่สุดของสมเด็จพระราชินีนาถซาโลเต โดยทำหน้าที่เป็นอนุศาสนาจารย์ประจำพระองค์ของพระองค์มานานกว่า 20 ปี ในเม็กซิโก โฮเซฟ-มารี กอร์โดบา มอนโตยา ชาวเม็กซิกันที่มีต้นตอจากฝรั่งเศส เป็นเสนาธิการในช่วงวาระของประธานาธิบดีการ์โลส ซาลินัส เด กอร์ตารี (1988–1994) และถูกมองว่าเป็นบุคคลที่มีอำนาจมากเป็นอันดับสองในเม็กซิโกในขณะนั้น ดิเอโก ปอร์ตาเลสแห่งชิลี ผู้มีอิทธิพลอย่างมากต่อชีวิตทางการเมืองของประเทศในช่วงต้นคริสต์ทศวรรษ 1830 ได้สะท้อนให้เห็นในรัฐธรรมนูญฉบับ ค.ศ. 1833

## คำที่เกี่ยวข้อง
คำที่คล้ายกันคือ *[[éminence grise]]* (ฝรั่งเศส: "gray eminence") ที่ปรึกษาหรือผู้มีอำนาจตัดสินใจที่มีอิทธิพลซึ่งดำเนินการอย่างลับ ๆ หรือไม่เป็นทางการ อัลดัส ฮักซลีย์เป็นผู้ทำให้วลีนี้เป็นที่นิยม โดยอ้างถึงผู้เป็นมือขวาของคาร์ดินัลรีเชอลีเยอ François Leclerc du Tremblay (รู้จักกันในชื่อ *Père Joseph*) ไฟรเออร์คาปูชิน ผู้สวมเสื้อคลุมยาวสีเทา มาร์ทีน บอร์มันได้รับการเรียกขานเป็น Brown Eminence คำว่าสีน้ำตาล (brown) สื่อถึงเครื่องแบบสีน้ำตาลของพรรคนาซี

## ดูเพิ่ม
* Cabal
* *[[Éminence grise]]*
* หัวหน้าในนาม
* Ginger group
* ผู้กำหนดตัวประมุขของรัฐ
* คณะที่ปรึกษาวงในของหัวหน้ารัฐบาล
* รัฐบาลเงา (ทฤษฎีสมคบคิด)
* ดีปสเตต

## อ้างอิง


หมวดหมู่:การเมืองพันลึก
หมวดหมู่:วลีภาษาอังกฤษ
หมวดหมู่:คณาธิปไตย
หมวดหมู่:การควบคุม (สังคมและการเมือง)
หมวดหมู่:สถาบันของรัฐ
แกวุม

**แกวุม** (;  หรือ ) เป็นขนมหวานทอดในน้ำมันท่วมของศรีลังกา ทำจากแป้งข้าวเจ้าและน้ำเชื่อมกิตุล (, น้ำตาลจากต้นเต่าร้าง *Caryota urens*) โดยมีสูตรเฉพาะหลายแบบที่เพิ่มส่วนผสมอื่น&thinsp;ๆ เข้าไป เรียกอีกอย่างว่าเค้กน้ำมัน () เป็นขนมที่นิยมมอบให้และรับประทานกันในงานเฉลิมฉลองปีใหม่ของชาวสิงหลและชาวทมิฬ

## ประวัติ
แกวุมถูกกล่าวถึงในตำราศรีลังกาโบราณ เช่น อุมมังคชาดก (, มโหสถชาดก), สัทธรรมรัตนาวลี () และปูชาวลี ()

## ชนิดต่าง&thinsp;ๆ
คัมภีร์ธาตุวังสะ () ซึ่งเป็นตำราโบราณภาษาสิงหล กล่าวถึงแกวุม 18 ชนิด รวมถึง เสฑิแกวุม (), มุงแกวุม (), อุฬุนทุแกวุม (), อุฏุปุ (, ขึ้นรูปโดยใช้กะลามะพร้าว) และคินิปุ (, แกวุมไฟ)

* โกณฑะ แกวุม (; ) เป็นชนิดที่พบได้บ่อยที่สุด มีสีแดงเข้ม ทำจากแป้งข้าวเจ้าและน้ำเชื่อมกิตุล ปรุงรสด้วยเกลือและกระวาน โกณฑะ () เป็นคำในภาษาสิงหลที่แปลว่าผม และได้ชื่อนี้เพราะรูปทรงของโกณฑะ แกวุม คล้ายกับผมที่มัดเป็นมวย ปั้นด้วยมือโดยไม่ใช้แม่พิมพ์พิเศษ
* นารัง แกวุม (; ) มีขนาดและรูปร่างเหมือนส้มแมนดาริน มีสีเหลืองจากหญ้าฝรั่น โดยจะเติมแป้งถั่วเขียวและมะพร้าวขูดลงในส่วนผสมพื้นฐานของแกวุม ซึ่งประกอบด้วยแป้งข้าวเจ้าและน้ำเชื่อม
* ตะละ แกวุม (; ) มีการใส่เมล็ดงาลงในแป้งแกวุม
* อุนทุ แกวุม (; ) คือแกวุมที่ปรุงรสด้วยถั่วดำ ()
* มุง แกวุม (; ) เป็นชนิดที่ใส่แป้งถั่วเขียวและหญ้าฝรั่น ผสมกับแป้งข้าวเจ้าและน้ำเชื่อม ทำเป็นขนมแกวุมที่ตัดเป็นรูปสี่เหลี่ยมข้าวหลามตัดและมีสีเหลือง
* แฮนดิ แกวุม (; ) เป็นแกวุมชนิดที่ปรุงรสด้วยยี่หร่าและยี่หร่าฝรั่ง

## อ้างอิง

## แหล่งข้อมูลอื่น

* 

หมวดหมู่:ของหวานศรีลังกา
หมวดหมู่:อาหารเทศกาลปีใหม่ของชาวสิงหล
หมวดหมู่:อาหารทอดในน้ำมันท่วม
โอวหยาง ตีตี้

**โอวหยาง ตีตี้** (; เกิด 30 กรกฎาคม ค.ศ. 2004) เป็นนักร้อง นักแสดงชาวไต้หวัน เข้าสู่วงการในปี 2022 เดบิวต์เป็นสมาชิกวง 16588 ในปี 2024 เธอได้เข้าร่วมแข่งขันในรายการ *[[พรอดิวซ์ แคมป์ เอเชีย: ไทยแลนด์]]* ชนะได้อันดับที่ 8 ได้เดบิวต์เป็นสมาชิกวง GEN1ES

## ประวัติ
**โอวหยาง ตีตี้** เป็นน้องคนสุดท้องจากตระกูลโอวหยาง โอวหยางนีนี่ โอวหยางนาน่า และโอวหยางตีตี้ เธอเป็นลูกสาวของนักแสดงรุ่นเก๋า "โอวหยางหลง" และ "ฟูจวน" อีกทั้งยังเป็นหลานสาวของนักร้องเพลงป๊อป "โอวหยางเฟยเฟย"  จบมัธยมปลายจาก Walnut Hill School For The Art (USA) ปัจจุบันกำลังเรียนมหาวิทยาลัยที่ Beijing Film Academy (เป่ยเตี้ยน) สาขาการแสดง

## ผลงานเพลง
### ผลงานเพลงในฐานะวง 16588

### ผลงานเพลงในฐานะวง GEN1SE

### ผลงานเพลงในฐานะศิลปินเดี่ยว

### ซิงเกิ้ลพิเศษ

## ผลงานการแสดง
### ซีรีส์

### มิวสิกวิดีโอ

## รายการ
### รายการวาไรตี้

## อ้างอิง

หมวดหมู่:นักแสดงไต้หวัน
หมวดหมู่:นักร้องไต้หวัน
หมวดหมู่:บุคคลที่เกิดในปี พ.ศ. 2547
สี่ทะเล

**สี่ทะเล** หรือ **ซื่อไห่** () เป็นแหล่งน้ำ 4 แห่งที่ถูกใช้ในเชิงเปรียบเทียบเพื่อกำหนดขอบเขตของจีนโบราณ โดยมีทะเลประจำอยู่แต่ละทิศของจุดทิศหลัก 4 ทิศ ทะเลตะวันตกคือทะเลสาบชิงไห่ ทะเลตะวันออกคือทะเลจีนตะวันออก ทะเลเหนือคือทะเลสาบไบคาล และทะเลใต้ตือทะเลจีนใต้ เดิมมีทะเล 2 แห่ง (ทะเลตะวันตกและทะเลเหนือ) ที่เป็นเพียงทะเลในเชิงสัญลักษณ์ จนกระทั่งมีการเชื่อมโยงเข้ากับสถานที่จริงในช่วงที่ราชวงศ์ฮั่นทำสงครามกับชนเผ่าซฺยงหนู คำเรียกว่าดินแดน "ภายในสี่ทะเล" เป็นชื่อเชิงวรรณกรรมของประเทศจีน มักถูกกล่าวถึงในวรรณกรรมจีนและกวีนิพนธ์จีน

## ดูเพิ่ม
* เจ็ดสมุทร
* รายชื่อทะเล
* "ดัสลีทแดร์ด็อยท์เชิน" ในเพลงมีการกำหนดเขตแดนของเยอรมนีโดยใช้แม่น้ำ 4 สายในทำนองเดียวกับสี่ทะเลของจีน

## อ้างอิง

## บรรณานุกรม

* 
* 

ทะเล
หมวดหมู่:ทวีปเอเชียในเรื่องปรัมปรา

หมวดหมู่:วรรณกรรมจีน
หมวดหมู่:จีนโบราณ
หมวดหมู่:คำศัพท์และเทคนิคทางวรรณกรรม
หมวดหมู่:ชื่อของประเทศจีน
หมวดหมู่:ทะเล
หมวดหมู่:สถานที่ในเรื่องปรัมปราจีน
ตำบลคลองชีล้อม

**คลองชีล้อม** เป็นตำบลในอำเภอกันตัง จังหวัดตรัง ปัจจุบันอยู่ในความดูแลขององค์การบริหารส่วนตำบลคลองชีล้อมตั้งแต่ปี พ.ศ. 2539 เป็นที่ตั้งของอดีตที่หยุดรถไฟบ้านป่ากอในเส้นทางรถไฟสายตรัง-กันตัง 

## ที่ตั้งและอาณาเขต
ตำบลคลองชีล้อม มีอาณาเขตติดต่อกับเขตการปกครองข้างเคียงดังต่อไปนี้

* **ทิศเหนือ** ติดต่อกับตำบลบางหมาก และตำบลควนปริง (อำเภอเมืองตรัง)
* **ทิศตะวันออก** ติดต่อกับตำบลทุ่งค่าย และตำบลทุ่งกระบือ (อำเภอย่านตาขาว)
* **ทิศใต้** ติดต่อกับตำบลวังวน
* **ทิศตะวันตก** ติดต่อกับตำบลบางเป้า

## ประวัติ
คลองชีล้อม เดิมเป็นพื้นที่หมู่ 3 ของตำบลวังวน อดีตเนื่องจากบริเวณคลองมีผักชีซึ่งที่เกิดขึ้นเองตามธรรมชาติขึ้นตามลำคลองเป็นจำนวนมาก ชาวบ้านในสมัยนั้นเรียกกันติดปากว่า "คลองชีล้อม" ซึ่งแต่เดิมลำคลองนั้นชื่อว่า "คลองบางค้างคาว" แต่เนื่องจากผักชีล้อมมีมากบริเวณนั้นจึงทำให้กลายเป็นชื่อ *คลองชีล้อม* จนถึงปัจจุบัน

ปี พ.ศ. 2530 ทางจังหวัดตรังได้แยกพื้นที่ทางทิศเหนือของตำบลวังวน ได้แก่ หมู่ 3 บ้านคลองชีล้อม,บ้านคลองหวัน, หมู่ 5,6 บ้านหนองเสม็ด, บ้านทุ่งกาหลำ,บ้านท่าหยี,บ้านคลองเทา, หมู่ 9 บ้านป่ากอ และหมู่ 10 บ้านทุ่งนา ออกมาตั้งเป็น ตำบลคลองชีล้อม เป็นตำบลลำดับที่ 14 ของทางอำเภอกันตัง

## การปกครองส่วนภูมิภาค

### การปกครองส่วนภูมิภาค
ตำบลคลองชีล้อมแบ่งพื้นที่การปกครองออกเป็น 5 หมู่บ้าน ได้แก่

* **หมู่ที่ 1** บ้านคลองชีล้อม
* **หมู่ที่ 2** บ้านหนองเสม็ด
* **หมู่ที่ 3** บ้านหนองเสม็ด
* **หมู่ที่ 4** บ้านป่ากอ
* **หมู่ที่ 5** บ้านทุ่งนา

## อ้างอิง

คลองชีล้อม
คลองชีล้อม
ตำบลวังวน (อำเภอกันตัง)

**วังวน** เป็นตำบลในอำเภอกันตัง จังหวัดตรัง ปัจจุบันอยู่ในความดูแลขององค์การบริหารส่วนตำบลวังวนตั้งแต่ปี พ.ศ. 2539  

## ที่ตั้งและอาณาเขต
ตำบลวังวน มีอาณาเขตติดต่อกับเขตการปกครองข้างเคียงดังต่อไปนี้

* **ทิศเหนือ** ติดต่อกับตำบลคลองชีล้อม
* **ทิศตะวันออก** ติดต่อกับตำบลทุ่งกระบือ (อำเภอย่านตาขาว) ตำบลบ้านนา (อำเภอปะเหลียน) และตำบลบ้าหวี (อำเภอหาดสำราญ)
* **ทิศใต้** ติดต่อกับตำบลกันตังใต้
* **ทิศตะวันตก** ติดต่อกับตำบลบางเป้า

## ประวัติ
วังวน เดิมเป็นตำบลเก่าแก่ของอำเภอกันตัง โดยมีที่มาจากบริเวณผืนน้ำหนึ่งในคลองปะเหลียน ที่น้้ำมีลักษณะวนเป็นบริเวณกว้าง ซึ่งมีสาเหตุจากน้ำาจากลําคลองไหลมาบรรจบกัน 3 สาย คือคลองทุ่งค่าย คลองย่านตาขาว และคลองปะเหลียน จึงเรียกขานกันเป็นชื่อ *วังวน*

เดิมตำบลวังวนมีพื้นที่กว่า 105.3 ตารางกิโลเมตร มีการแบ่งพื้นที่ออกเป็นอีก 2 ตำบล โดยปี พ.ศ. 2490 ได้แยกพื้นที่ 9 หมู่บ้านของตำบลวังวน ออกไปตั้งเป็น ตำบลบางเป้า ก่อนที่ปี พ.ศ. 2530 ทางจังหวัดตรังได้แยกพื้นที่ทางทิศเหนือของตำบลวังวน ได้แก่ หมู่ 3 บ้านคลองชีล้อม,บ้านคลองหวัน, หมู่ 5,6 บ้านหนองเสม็ด, บ้านทุ่งกาหลำ,บ้านท่าหยี,บ้านคลองเทา, หมู่ 9 บ้านป่ากอ และหมู่ 10 บ้านทุ่งนา ออกมาตั้งเป็น ตำบลคลองชีล้อม 

## การปกครองส่วนภูมิภาค

### การปกครองส่วนภูมิภาค
ตำบลวังวนแบ่งพื้นที่การปกครองออกเป็น 5 หมู่บ้าน ได้แก่

* **หมู่ที่ 1** บ้านท่าเรือ
* **หมู่ที่ 2** บ้านห้วยลึก
* **หมู่ที่ 3** บ้านแหลม
* **หมู่ที่ 4** บ้านป่าเต
* **หมู่ที่ 5** บ้านนายยอดทอง

## อ้างอิง

วังวน
วังวน
รายชื่อผู้จัดการทีมพรีเมียร์ลีก

[thumb|200px|right|alt=|[อาร์แซน แวงแกร์ อดีตผู้จัดการทีมอาร์เซนอลที่ทำหน้าที่ยาวนานที่สุดในพรีเมียร์ลีก]]
[thumb|200px|right|alt=|[อเล็กซ์ เฟอร์กูสัน อดีตผู้จัดการทีมแมนเชสเตอร์ยูไนเต็ดที่ประสบความสำเร็จมากที่สุดในพรีเมียร์ลีก]]
พรีเมียร์ลีกเป็นการแข่งขันฟุตบอลระดับสูงสุดของระบบลีกฟุตบอลอังกฤษ ก่อตั้งใน ค.ศ. 1992 เพื่อแทนที่ฟุตบอลลีกดิวิชัน 1 เดิม ปัจจุบัน มีผู้จัดการทีม 313 คน ที่เคยคุม 51 สโมสร ที่เคยแข่งขันในพรีเมียร์ลีก แบ่งเป็นได้รับการแต่งตั้งถาวร 273 ครั้ง และได้รับการแต่งตั้งเพื่อรักษาการ 121 ครั้ง

อาร์แซน แวงแกร์ ครองสถิติคุมทีมในพรีเมียร์ลีกมากที่สุดด้วยจำนวน 828 นัด กับอาร์เซนอล ระหว่างฤดูกาล 1996 ถึง 2018 อเล็กซ์ เฟอร์กูสัน เป็นผู้จัดการทีมที่ประสบความสำเร็จมากที่สุดในพรีเมียร์ลีก โดยชนะเลิศลีกสูงสุด 13 สมัย กับแมนเชสเตอร์ยูไนเต็ด ระหว่างฤดูกาล 1993 ถึง 2013 แซม อัลลาร์ไดซ์ เป็นผู้จัดการที่คุมทีมมากที่สุดในพรีเมียร์ลีกถึง 9 สโมสร ได้แก่ โบลตันวอนเดอเรอส์, นิวคาสเซิลยูไนเต็ด, แบล็กเบิร์นโรเวอส์, เวสต์แฮมยูไนเต็ด, ซันเดอร์แลนด์, คริสตัลพาเลซ, เอฟเวอร์ตัน, เวสต์บรอมมิชอัลเบียน และลีดส์ยูไนเต็ด

ผู้จัดการทีมหลายคนที่ระบุไว้ด้านล่างนี้ ทำหน้าที่เป็นผู้จัดการรักษาการในช่วงระหว่างการลาออก และการแต่งตั้งผู้จัดการคนใหม่ อย่างไรก็ตาม ผู้จัดการทีมหลายคนในจำนวนนี้ ได้รับตำแหน่งผู้จัดการทีมถาวรในเวลาต่อมา

## ผู้จัดการทีม
รายชื่อผู้จัดการทีมประกอบด้วยทุกคนที่เคยคุมทีมในพรีเมียร์ลีก ไม่ว่าจะเป็นตำแหน่งถาวรหรือชั่วคราว ส่วนผู้จัดการทีมรักษาการจะถูกระบุชื่อก็ต่อเมื่อพวกเขาคุมทีมอย่างน้อยหนึ่งนัดในช่วงเวลาดังกล่าว

วันที่ได้รับการแต่งตั้งและวันที่ออกจากตำแหน่งอาจอยู่นอกเหนือช่วงเวลาที่สโมสรอยู่ในพรีเมียร์ลีก ตัวอย่างเช่น รอน แอตกินสัน ได้รับการแต่งตั้งเป็นผู้จัดการทีมแอสตันวิลลาใน ค.ศ. 1991 (ก่อนที่พรีเมียร์ลีกจะก่อตั้งขึ้นใน ค.ศ. 1992) และดำรงตำแหน่งต่อไปจนกระทั่งพรีเมียร์ลีกได้รับการจัดตั้งขึ้น ในทำนองเดียวกัน ฤดูกาลแรกในพรีเมียร์ลีกของวุลเวอร์แฮมป์ตันวอนเดอเรอส์ (2003–04) แต่ผู้จัดการทีม เดฟ โจนส์ อยู่ในตำแหน่งของเขาจนถึงเดือนพฤศจิกายน ค.ศ. 2004

## ดูเพิ่ม
* รายชื่อผู้จัดการทีมพรีเมียร์ลีกและอิงกลิชฟุตบอลลีกในปัจจุบัน

## หมายเหตุ

## อ้างอิง
**ทั่วไป**
* 
* 

**เฉพาะเจาะจง**

## แหล่งข้อมูลอื่น
* ผู้จัดการทีม ที่เว็บไซต์ทางการของพรีเมียร์ลีก


หมวดหมู่:รายชื่อผู้จัดการทีมพรีเมียร์ลีก
ตำบลย่านซื่อ (อำเภอกันตัง)

**ย่านซื่อ** เป็นตำบลในอำเภอกันตัง จังหวัดตรัง ปัจจุบันอยู่ในความดูแลขององค์การบริหารส่วนตำบลย่านซื่อตั้งแต่ปี พ.ศ. 2539   

## ที่ตั้งและอาณาเขต
ตำบลย่านซื่อ มีอาณาเขตติดต่อกับเขตการปกครองข้างเคียงดังต่อไปนี้

* **ทิศเหนือ** ติดต่อกับตำบลโคกยาง และตำบลควนธานี
* **ทิศตะวันออก** ติดต่อกับตำบลบางหมาก
* **ทิศใต้** ติดต่อกับตำบลบางเป้า และตำบลบ่อน้ำร้อน
* **ทิศตะวันตก** ติดต่อกับตำบลคลองลุ

## ประวัติ
ย่านซื่อ เดิมเป็นตำบลเก่าแก่ของอำเภอกันตัง มีพื้นที่ 4 หมู่บ้าน ต่อมาปี พ.ศ. 2485 เกิดสภาวะเศรษฐกิจตกต่ำหลังสงครามโลกครั้งที่ 2 กระทรวงมหาดไทยได้ยุบตำบลท่าด่านรวมเข้ากับตำบลย่านซื่อเพื่อประหยัดงบประมาณ ก่อนที่ พ.ศ. 2490 ทางจังหวัดตรังได้ประกาศแยกพื้นที่ที่เคยยุบรวมเดิม ได้แก่ หมู่ 1 บ้านคลองลุ, หมู่ 2 บ้านท่าด่าน, หมู่ 3 บ้านบางเตา, หมู่ 4 บ้านทอนหาญ และหมู่ 5 บ้านนาเหนือ รวม 5 หมู่บ้าน ออกไปตั้งเป็น ตำบลคลองลุ

คําว่า "ย่านซื่อ" เมื่ออดีตได้มีชาวจีนจากโพ้นทะเลอพยพกลุ่มหนึ่งได้อพยพมาจากเมืองจีน โดยล่องเรือมาตามแม่น้ำตรังและเมื่อมาถึงเห็นทำเลที่ตั้งที่เหมาะสมก็ได้ขึ้นฝั่งที่บริเวณริมแม่น้ำตรัง จากนั้นก็ได้ชักชวนพรรคพวกที่เดินทางมาด้วยกันตั้งถิ่นฐานบริเวณริมแม่น้ำตรัง โดยได้ตั้งบ้านเรือนที่อยู่อาศัยในลักษณะเรียงต่อกันไปในแนวเดียวกัน ชาวบ้านจึงเรียกชื่อว่า *ย่านซื่อ*

## การปกครองส่วนภูมิภาค

### การปกครองส่วนภูมิภาค
ตำบลย่านซื่อแบ่งพื้นที่การปกครองออกเป็น 4 หมู่บ้าน ได้แก่

* **หมู่ที่ 1** บ้านโคกทราย
* **หมู่ที่ 2** บ้านย่านซื่อ (บ้านตก)
* **หมู่ที่ 3** บ้านในลุ่ม
* **หมู่ที่ 4** บ้านทุ่งอิฐ

## อ้างอิง

ย่านซื่อ
ย่านซื่อ
โรงเรียนสวนกุหลาบวิทยาลัย รังสิต

**โรงเรียนสวนกุหลาบวิทยาลัย รังสิต** (; อักษรย่อ: ส.ก.ร. / SKR) เป็นโรงเรียนมัธยมศึกษาในเครือสวนกุหลาบวิทยาลัยลำดับที่ 5 ตั้งอยู่ในจังหวัดปทุมธานี เปิดการสอนระดับชั้นมัธยมศึกษาตอนต้นและตอนปลาย

## ประวัติ
โรงเรียนสวนกุหลาบวิทยาลัย รังสิต ก่อตั้งขึ้นเมื่อวันที่ 3 มีนาคม พ.ศ. 2536 โดยได้รับบริจาคที่ดินจากหมู่บ้านศุภาลัยบุรี จำนวน 15 ไร่ ต่อมาได้มีการขยายพื้นที่เพิ่มขึ้นตามลำดับ โรงเรียนนี้เกิดขึ้นจากความต้องการขยายโอกาสทางการศึกษาภายใต้ชื่อ "สวนกุหลาบวิทยาลัย" เพื่อรองรับนักเรียนในเขตพื้นที่ปทุมธานีและกรุงเทพมหานครตอนเหนือ

## สัญลักษณ์ประจำโรงเรียน
* **ตราประจำโรงเรียน:** ตราพระเกี้ยวมีรัศมี ภายในมีอักษรย่อ ส.ก.
* **สีประจำโรงเรียน:**  ชมพู และ  ฟ้า
** สีชมพู หมายถึง ความรัก ความสามัคคี
** สีฟ้า หมายถึง ความเป็นผู้มีบุญวาสนา และความอดทน
* **ดอกไม้ประจำโรงเรียน:** ดอกกุหลาบ

## เครือข่ายสวนกุหลาบ
โรงเรียนสวนกุหลาบวิทยาลัย รังสิต เป็นหนึ่งในสถาบันในเครือสวนกุหลาบวิทยาลัย ทั้ง 11 แห่ง (สถาบันกุหลาบหลวง) โดยมีความสัมพันธ์อันดีและมีการจัดกิจกรรมร่วมกันเสมอ เช่น งานกรีฑาสวนกุหลาบสัมพันธ์

## การศึกษา
โรงเรียนเปิดสอนในระดับชั้นมัธยมศึกษาปีที่ 1 ถึง 6 แบ่งแผนการเรียนออกเป็นหลายแขนง อาทิ:
* ห้องเรียนพิเศษวิทยาศาสตร์-คณิตศาสตร์ (GEP)
* English Program (EP)
* แผนการเรียนวิทยาศาสตร์-คณิตศาสตร์
* แผนการเรียนศิลป์-คำนวณ
* แผนการเรียนศิลป์-ภาษา (เช่น ภาษาจีน, ญี่ปุ่น และทั่วไป) 
* แผนการเรียนวมว.

## ดูเพิ่ม
* โรงเรียนสวนกุหลาบวิทยาลัย

## อ้างอิง

## แหล่งข้อมูลอื่น
* เว็บไซต์อย่างเป็นทางการของโรงเรียนสวนกุหลาบวิทยาลัย รังสิต

หมวดหมู่:โรงเรียนในจังหวัดปทุมธานี
หมวดหมู่:โรงเรียนสวนกุหลาบวิทยาลัย
หมวดหมู่:สถานศึกษาที่ก่อตั้งในปี พ.ศ. 2536
อองรี แบร์เนต์

**อองรี แบร์เนต์** (อังกฤษ: Henry Bernet; เกิด 25 มกราคม พ.ศ. 2550) เป็นนักเทนนิสอาชีพชาวสวิส เขามีอันดับโลกสูงสุดในประเภทชายเดี่ยวของ ATP อยู่ที่ อันดับ 479 ซึ่งทำได้เมื่อวันที่ 13 ตุลาคม ค.ศ. 2025 และอันดับโลกประเภทชายคู่สูงสุดที่ อันดับ 464 เมื่อวันที่ 28 ตุลาคม ค.ศ. 2024 เขาได้รับรางวัลชนะเลิศประเภทชายเดี่ยวเยาวชนในรายการออสเตรเลียนโอเพน 2025 และเคยมีอันดับโลกเยาวชนรวมสูงสุดเป็นอันดับ 1 ของสหพันธ์เทนนิสนานาชาติ เมื่อวันที่ 31 มีนาคม ค.ศ. 2025

## อาชีพนักเทนนิส
ในเดือนสิงหาคม พ.ศ. 2566 (2023) แบร์เนต์ผ่านเข้ารอบการแข่งขันระดับอาชีพครั้งแรกในรายการ M25 Muttenz Open ซึ่งเขาเข้าถึงรอบที่สอง

ในเดือนกรกฎาคม พ.ศ. 2567 (2024) เขาประเดิมสนามในรายการ ATP Challenger Tour เป็นครั้งแรกด้วยไวลด์การ์ดในรอบเมนดรอว์ของรายการ Zug Open เขาเอาชนะ ฆวน ปาโบล บาร์ริยาส ในรอบที่สอง ทำให้เขากลายเป็นผู้เล่นคนแรกที่เกิดในปี ค.ศ. 2007 หรือหลังจากนั้นที่สามารถเข้าถึงรอบก่อนรองชนะเลิศของรายการแชลเลนเจอร์ได้สำเร็จ ต่อมาในปีเดียวกันนั้น เขาได้ประเดิมสนามในประเภทคู่ระดับ ATP Tour ด้วยการรับไวลด์การ์ดเข้าร่วมรอบเมนดรอว์รายการสวิสอินดอร์ส ที่เมืองบาเซิล ร่วมกับเพื่อนร่วมชาติ เจอโรม คิม โดยพวกเขาเอาชนะคู่ของ อเลฮานโดร ทาบิโลและ นิโกลัส ยาร์รี ในรอบแรกได้สำเร็จ ในประเภทเดี่ยว เขาเข้าถึงรอบที่สองของการแข่งขันรอบคัดเลือกด้วยไวลด์การ์ด หลังจากเอาชนะ ฟาบิโอ ฟอญญินี ได้ แต่ไปแพ้ให้กับ คิม ในรอบถัดมา

ในช่วงต้นปี พ.ศ. 2568 เขาได้ยุติความสัมพันธ์การเป็นโค้ชกับไค สเตนเทนบัค และจ้าง สเวน สวินเนน มาเป็นโค้ชคนใหม่ โดยมี เซเวริน ลูธี ทำหน้าที่เป็นที่ปรึกษา ต่อมาในปีเดียวกันนั้น เขามีอันดับโลกที่ 481 และได้ประเดิมสนามประเภทเดี่ยวระดับ ATP Tour อย่างเป็นทางการครั้งแรกด้วยไวลด์การ์ดในรอบเมนดรอว์ของรายการสวิสอินดอร์สที่บาเซิล แต่แพ้ในรอบแรกให้กับ ยาคุบ เมนชิค 

## รอบชิงชนะเลิศไอทีเอฟ เวิลด์ เทนนิส ทัวร์

### เดี่ยว: 2 ครั้ง (2 แชมป์)

## อ้างอิง

หมวดหมู่:นักเทนนิสชาวสวิส
หมวดหมู่:บุคคลที่เกิดในปี พ.ศ. 2550
หมวดหมู่:ผู้ชนะเลิศรายการออสเตรเลียนโอเพน (ชายเดี่ยวเยาวชน)
จังหวัดแอลเจียร์

**จังหวัดแอลเจียร์** (, ; ) เป็นจังหวัด (วิลายะฮ์) ในประเทศแอลจีเรีย ตั้งชื่อตามเมืองหลวงคือ แอลเจียร์ ซึ่งเป็นเมืองหลวงของประเทศด้วย จังหวัดแอลเจียร์เป็นจังหวัดที่มีประชากรมากที่สุดของแอลจีเรีย และเป็นจังหวัดที่มีพื้นที่น้อยที่สุด

ในปี ค.ศ. 1984 ได้มีการแยกจังหวัดบูเมอร์เดสและจังหวัดทิปาซาออกจากอาณาเขตของจังหวัดแอลเจียร์

## การแบ่งเขตการปกครอง

จังหวัดแอลเจียร์มีอาณาเขตตรงกับเมืองแอลเจียร์ และแบ่งออกเป็น 13 เขต ซึ่งแบ่งย่อยออกเป็น 57 ''เทศบาล''

### เขต
รายชื่อเขต เรียงตามหมายเลขอย่างเป็นทางการ (จากตะวันตกไปตะวันออก) มีดังนี้:

## อ้างอิง

## แหล่งข้อมูลอื่น
*  "Alger, Capitale previligiée pour l'investissement" (Archive) – National Agency of Investment Development (Agence Nationale de Développement de l'Investissement or ANDI, الوكالة الوطنية لتطوير الاستثمار)


หมวดหมู่:จังหวัดต่างๆ ของแอลจีเรีย
หมวดหมู่:รัฐและดินแดนที่ก่อตั้งขึ้นในปี 1974
กีฬาเทเบิลเทนนิสในกีฬามหาวิทยาลัยโลกฤดูร้อน 2025

**กีฬา[[เทเบิลเทนนิส]]** จัดการแข่งขันในกีฬามหาวิทยาลัยโลกฤดูร้อน 2025 ระหว่างวันที่ 17–24 กรกฎาคม ค.ศ. 2025 ที่เมสเซ่ เอสเซิน เมืองเอสเซิน ประเทศเยอรมนี

## ตารางเหรียญรางวัล

## อ้างอิง

## แหล่งข้อมูลอื่น
*Results book

กีฬามหาวิทยาลัยโลก
หมวดหมู่: รายการในการแข่งขันกีฬามหาวิทยาลัยโลกฤดูร้อน 2025
2025
แม่น้ำเซอกัมปุง

**แม่น้ำเซอกัมปุง** เป็นแม่น้ำในจังหวัดลัมปุง  เกาะสุมาตราตอนใต้ ประเทศอินโดนีเซีย ตั้งอยู่ทางตะวันตกเฉียงเหนือของจาการ์ตาประมาณ 130&nbsp;กก.

## ภูมิประเทศ
แม่น้ำไหลไปยังพื้นที่ตะวันออกเฉียงใต้ของสุมาตราที่มีสภาพภูมิอากาศแบบป่าดิบชื้นเป็นหลัก (ระบุเป็น *Af* ในการแบ่งเขตภูมิอากาศแบบเคิพเพิน) อุณหภูมิเฉลี่ยรายปีในพื้นที่นี้คือ 26&nbsp;°C เดือนที่อุ่นที่สุดคือเดือนตุลาคมที่มีอุณหภูมิเฉลี่ยประมาณ 28&nbsp;°C และเดือนที่เย็นที่สุดคือเดือนมีนาคมอยู่ที่ 25&nbsp;°C ปริมาณน้ำฝนเฉลี่ยต่อปีอยู่ที่ 2932 มิลลิเมตร เดือนที่มีปริมาณน้ำฝนมากที่สุดคือเดือนมกราคม โดยมีปริมาณน้ำฝนเฉลี่ย 433 มิลลิเมตร และเดือนที่แห้งแล้งที่สุดคือเดือนกันยายน โดยมีปริมาณน้ำฝน 63 มิลลิเมตร

## อ้างอิง
เขตการปกครองเซนต์จอนส์ (ประเทศแอนติกาและบาร์บูดา)

**เซนต์จอนส์** (), มีชื่ออย่างเป็นทางการว่า **เขตการปกครองเซนต์จอนส์** เป็นเขตการปกครองพลเรือนของประเทศแอนติกาและบาร์บูดา ตั้งอยู่ทางตะวันตกเฉียงเหนือของเกาะแอนติกา เมืองหลวงของเขตการปกครองคือเซนต์จอนส์ เขตการปกครองเซนต์จอนส์มีอาณาเขตติดต่อกับเซนต์แมรี, เซนต์ปีเตอร์, เซนต์จอร์จ และเซนต์พอล และหันหน้าออกสู่ทะเลแคริบเบียน เขตการปกครองเซนต์จอนส์เป็นที่ตั้งของชายหาดที่มีชื่อเสียงที่สุดหลายแห่งของแอนติกา และมีประชากรประมาณ 56,736 คนจากการประมาณการในปี 2018 ซึ่งทำให้เป็นที่อยู่อาศัยของประชากรส่วนใหญ่ของแอนติกาและบาร์บูดา

แม้ว่าเขตการปกครองเซนต์จอนส์จะเป็นเขตการปกครองพลเรือน แต่โบสถ์ประจำเขตแองกลิคันก็ตั้งอยู่ในนครเซนต์จอนส์ เขตเซนต์จอนส์ส่วนใหญ่จะอยู่บริเวณใจกลางพื้นที่เมืองเซนต์จอนส์และพื้นที่ท่องเที่ยวทางตอนเหนือ แต่ก็มีพื้นที่ชนบทมากกว่าในส่วนทางใต้และในพื้นที่ไฟฟ์ไอแลนด์ส–เยปตันส์ ด้วย เนื่องจากเขตการปกครองเซนต์จอนส์เป็นที่อยู่อาศัยของประชากรส่วนใหญ่ของแอนติกาและบาร์บูดา จึงมีชุมชนที่มีผู้คนอาศัยอยู่จำนวนมากซึ่งมีลักษณะแตกต่างกันอย่างมาก เกาะเรดอนดายังอยู่ภายใต้การบริหารของเขตการปกครองเซนต์จอนส์ด้วย

เขตการปกครองเซนต์จอนส์ก่อตั้งขึ้นเมื่อวันที่ 24 สิงหาคม ค.ศ. 1681 เมื่อเกาะแอนติกาถูกแบ่งออกเป็นห้าเขตการปกครอง เขตการปกครองเซนต์จอนส์และอีกสี่เขตการปกครองได้รับการจัดตั้งอย่างถาวรในเดือนกรกฎาคม ค.ศ. 1692 และได้รับการยืนยันในเดือนมกราคม ค.ศ. 1693 วัตถุประสงค์หลักของการจัดตั้งเขตการปกครองคือเพื่อรองรับโบสถ์ประจำเขตการปกครอง นอกเขตเมือง พื้นที่ชนบทส่วนใหญ่ของเขตการปกครองเดิมใช้เป็นไร่อ้อย หลักฐานของอดีตดังกล่าวยังคงปรากฏให้เห็นในปัจจุบัน เช่น ไร่ซีดาร์วัลเลย์ หรือไร่เวเทอริลล์

## อ้างอิง


หมวดหมู่:เขตการปกครองของประเทศแอนติกาและบาร์บูดา
อิโอริ โนงุจิ

**อิโอริ โนงุจิ** (, เกิด 26 เมษายน 2006) เป็นไอดอลและนักพากย์ ชาวญี่ปุ่น เป็นสมาชิกไอดอลนักพากย์หญิง =LOVE เกิดที่จังหวัดอิบารากิ สังกัดสถาบันโยโยงิแอนิเมชัน

## อ้างอิง

หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2543
หมวดหมู่:นักพากย์หญิงชาวญี่ปุ่น
ไอมิ โอซาวะ

**ไอมิ โอซาวะ** (, เกิด 9 เมษายน 2003) เป็นไอดอลและนักพากย์ชาวญี่ปุ่น เป็นสมาชิกและหัวหน้าวงไอดอลหญิง ≒JOY ซึ่งสร้างโดยริโนะ ซาชิฮาระ และยังเป็นสมาชิกรุ่นแรกของวงลาสต์ไอดอล ซึ่งยุบวงไปในปี 2022 เกิดที่จังหวัดคานางาวะ สังกัดสถาบันโยโยงิแอนิเมชัน

## อ้างอิง

หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2546
ตำบลตะเสะ

**ตะเสะ** เป็นตำบลในอำเภอหาดสำราญ จังหวัดตรัง ปัจจุบันอยู่ในความดูแลขององค์การบริหารส่วนตำบลตะเสะตั้งแต่ปี พ.ศ. 2539  

## ที่ตั้งและอาณาเขต
ตำบลตะเสะ มีอาณาเขตติดต่อกับเขตการปกครองข้างเคียงดังต่อไปนี้

* **ทิศเหนือ** ติดต่อกับตำบลหาดสำราญ และตำบลบ้าหวี
* **ทิศตะวันออก** ติดต่อกับตำบลสุโสะ และตำบลท่าข้าม (อำเภอปะเหลียน)
* **ทิศใต้และทิศตะวันตก** ติดต่อกับทะเลอันดามัน

## ประวัติ
ตะเสะ เป็นตำบลเก่าแก่ของอำเภอหยงสตา (ปะเหลียน) อดีตมีชายชื่อโต๊ะช่างหยัง เป็นนายช่างตีเหล็กได้เข้ามาอยู่ในพื้นที่มีนาล้อมรอบลักษณะคล้ายเกาะ แต่ไม่นานก็เสียชีวิตลง บ้านหลังนี้จึงมีชื่อเรียกขานว่า "เกาะบ้านร้าง" และเป็นผู้ให้กําเนิดตระกูลหยังดี ผู้ที่เข้ามาอาศัยคนต่อมาคือ ชายโส๊ะ เป็นชาวกลันตันที่อพยพมาจากประเทศมาเลเซีย ได้สร้างขนําเล็กอยู่ริมทะเล ประกอบอาชีพทอดแหหาปลาเป็นรายได้ ต่อมาเมื่อได้ภรรยาเป็นชาวตะเสะ ทั้งสองจึงตัดสินใจตั้งถิ่นฐานอยู่อย่างถาวร 

หมู่บ้านชาวประมงแห่งนี้ยังมีประวัติศาสตร์ที่น่าสนใจคือ สมัยสงครามโลกครั้งที่ 2 มีทหารญี่ปุ่นขององค์พระจักรพรรดิ ยกขบวนเรือผ่านน่านน้ำตะเสะ เป็นการเดินเรือจากปะลิสมาขึ้นฝั่งที่อำเภอกันตัง จังหวัดตรัง นับเป็นความโชคดีของแหลมตะเสะที่ไม่อยู่ในชัยภูมิทางการรบดังกล่าว แต่ถึงอย่างไรชาวตะเสะมีตํานานความสัมพันธ์กับชนชาติมาเลเซียมาโดยตลอด ทั้งผู้ที่อพยพและนายทุนเข้ามาทําธุรกิจการท่องเที่ยวเรือเฟอร์รารี่ในหมู่เกาะทะเลตรัง การติดต่อค้าขายกับตะเสะในยุคแรกต้องเดินทางด้วยเรือเป็นหลัก เพราะที่นี่ไม่ใช่ชุมชนดั้งเดิมแต่เป็นป่าชายเลนที่ก่อตัวอย่างหนาแน่น ต่อมาชาวบ้านจากเกาะสุกรเข้ามาบุกเบิกสร้างที่อาศัย บางคนหนีคดีเข้ามา บางคนอพยพมาจากประเทศมาเลเซีย การขยับขยายของชุมชนจึงเกิดขึ้นในเวลาต่อมา

ปี พ.ศ. 2538 ตำบลตะเสะได้ย้ายมาเป็นส่วนหนึ่งของอำเภอหาดสำราญ จนถึงปัจจุบัน

## การปกครองส่วนภูมิภาค

### การปกครองส่วนภูมิภาค
ตำบลตะเสะแบ่งพื้นที่การปกครองออกเป็น 6 หมู่บ้าน ได้แก่

* **หมู่ที่ 1** บ้านนาทะเล
* **หมู่ที่ 2** บ้านนาชุมเห็ด
* **หมู่ที่ 3** บ้านทุ่งเปลว
* **หมู่ที่ 4** บ้านตะเสะ
* **หมู่ที่ 5** บ้านนาควน
* **หมู่ที่ 6** บ้านโคกออก

## อ้างอิง

ตะเสะ
ตะเสะ
กีฬาวอลเลย์บอลในกีฬามหาวิทยาลัยโลกฤดูร้อน 2025

**กีฬา[[วอลเลย์บอล]]** จัดแข่งขันในกีฬามหาวิทยาลัยโลกฤดูร้อน 2025 ที่เบอร์ลิน ระหว่างวันที่ 16 ถึง 24 กรกฎาคม ค.ศ. 2025 โดยมีทีมวอลเลย์บอลเข้าร่วมการแข่งขันทั้งหมด 31 ทีม

## การคัดเลือก
ตามระเบียบของสหพันธ์กีฬามหาวิทยาลัยนานาชาติ (FISU) กำหนดให้การแข่งขันวอลเลย์บอลแต่ละประเภทมีทีมเข้าร่วมได้สูงสุด 16 ทีม ในกรณีที่มีจำนวนทีมสมัครมากกว่าที่กำหนด FISU จะคัดเลือกทีมโดยพิจารณาจากเกณฑ์ต่อไปนี้
* การส่งใบสมัครและการชำระเงินประกัน
* มีการเปลี่ยนแปลงจากครั้งก่อน โดยการแข่งขันทั้งประเภทชายและหญิง ทีมอันดับ 1–8 จากการแข่งขันครั้งก่อนผ่านการคัดเลือกเข้าสู่การแข่งขันครั้งนี้โดยอัตโนมัติ หากทีมใดถอนตัว ทีมที่มีอันดับถัดไปจากการแข่งขันครั้งก่อนจะได้รับเชิญแทน
* ทีมอันดับท้าย 4 ทีมจากการแข่งขันครั้งก่อนจะถูกแทนที่ด้วย 4 ทีมใหม่ที่สมัครเข้าร่วมการแข่งขัน กติกานี้ซึ่งไม่ได้ใช้ในการแข่งขันครั้งก่อนเนื่องจากการระบาดของโควิด-19 กลับมาใช้บังคับอีกครั้งตั้งแต่การแข่งขันครั้งนี้ หากมีทีมผู้ท้าชิงที่มีอันดับสหพันธ์วอลเลย์บอลนานาชาติ (FIVB) สูงกว่า อาจมีทีมถูกปรับตกชั้นเพิ่มเป็น 5 ทีม
* ประเทศเจ้าภาพผ่านการคัดเลือกโดยอัตโนมัติ
* หากยังมีที่ว่าง FISU อาจเชิญทีมเพิ่มเติม โดยพิจารณาจากการกระจายตัวทางภูมิศาสตร์ ความหลากหลายของทวีป และอันดับของ FIVB

### ทีมที่ผ่านการคัดเลือก
#### การแข่งขันประเภทชาย

#### การแข่งขันประเภทหญิง

## การจับสลาก
การจับสลากจัดขึ้นในเดือนเมษายน ค.ศ. 2025 ที่โรงเก็บเรือเหาะ เมิลไฮม์

### การแข่งขันประเภทชาย

### การแข่งขันประเภทหญิง

## ตารางเหรียญรางวัล

## อ้างอิง

## แหล่งข้อมูลอื่น
*Results book

กีฬามหาวิทยาลัยโลก
หมวดหมู่: รายการในการแข่งขันกีฬามหาวิทยาลัยโลกฤดูร้อน 2025
2025
โมโมะ ซากุราอิ

**โมโมะ ซากุราอิ** (, เกิด 13 เมษายน 2004) เป็นไอดอลและนักพากย์ชาวญี่ปุ่น เธอเป็นสมาชิกของวงไอดอลหญิง ≠ME ซึ่งสร้างโดยริโนะ ซาชิฮาระ มีชื่อเช่นว่า **โมโมะคยุง** (ももきゅん) เกิดที่จังหวัดคานางาวะ สังกัดสถาบันโยโยงิแอนิเมชัน

## อ้างอิง

หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2547
ปัญญาปันสุข

***ปัญญาปันสุข*** เป็นรายการโทรทัศน์ไทยแนวปกิณกะ–เกมโชว์ เดิมมีจุดประสงค์เพื่อช่วยเหลือผู้ได้รับผลกระทบจากการระบาดทั่วของโควิด-19 ในประเทศไทย ผลิตโดยเวิร์คพอยท์ เอ็นเทอร์เทนเมนท์ ดำเนินรายการโดยปัญญา นิรันดร์กุล ออกอากาศครั้งแรกเมื่อวันที่ 22 มิถุนายน พ.ศ. 2563 ทางช่องเวิร์คพอยท์ ก่อนจะยุติการออกอากาศในยุคแรกเมื่อวันที่ 9 กรกฎาคม พ.ศ. 2564 และกลับมาออกอากาศอีกครั้งในยุคที่ 2 ช่วงปี พ.ศ. 2566–2568

## การออกอากาศ

## รูปแบบรายการ
ในแต่ละตอน ทางรายการจะเชิญแขกรับเชิญจากทางบ้านมาพูดคุยในรายการ ถึงเรื่องราวและความยากลำบากในการใช้ชีวิต จากนั้น รายการจะให้แขกรับเชิญแข่งขันเกมที่มาจากความถนัดของแขกรับเชิญแต่ละคน หากทำสำเร็จ จะได้รับอุปกรณ์เพื่อใช้ต่อยอดในการประกอบอาชีพ รวมถึงทุนการศึกษา ในกรณีที่แขกรับเชิญเป็นนักเรียนหรือนักศึกษา

## รางวัล

## อ้างอิง
ตำบลบ้าหวี

**บ้าหวี** เป็นตำบลในอำเภอหาดสำราญ จังหวัดตรัง ปัจจุบันอยู่ในความดูแลขององค์การบริหารส่วนตำบลบ้าหวีตั้งแต่ปี พ.ศ. 2542  

## ที่ตั้งและอาณาเขต
ตำบลบ้าหวี มีอาณาเขตติดต่อกับเขตการปกครองข้างเคียงดังต่อไปนี้

* **ทิศเหนือ** ติดต่อกับตำบลบ้านนา (อำเภอปะเหลียน)
* **ทิศตะวันออก** ติดต่อกับตำบลสุโสะ (อำเภอปะเหลียน)
* **ทิศใต้** ติดต่อกับตำบลตะเสะ และตำบลหาดสำราญ
* **และทิศตะวันตก** ติดต่อกับตำบลกันตังใต้ และตำบลวังวน (อำเภอกันตัง) 

## ประวัติ
บ้าหวีเป็นตำบลเก่าแก่ของอำเภอปะเหลียน โดยตั้งขึ้นเป็นตำบลในปี พ.ศ. 2465 ต่อมาปี พ.ศ. 2485 ได้เกิดสภาวะเศรษฐกิจตกต่ำหลังสงครามโลกครั้งที่ 2 กระทรวงมหาดไทยได้ยุบตำบลบ้าหวีรวมเข้ากับตำบลบ้านนาเพื่อประหยัดงบประมาณ ก่อนที่ พ.ศ. 2490 ทางจังหวัดตรังได้ประกาศแยกพื้นที่ที่เคยยุบรวมเดิม คือ พื้นที่หมู่ 3 ของตำบลบ้านนา ซึ่งมีหมู่บ้านย่อยจำนวนมาก นำมาตั้งขึ้นเป็น ตำบลบ้าหวี ดังเดิม โดยชื่อ "บ้าหวี" มีข้อสันนิษฐานที่พอจะรับฟังได้ 2 ข้อสันนิษฐาน คือ 

* มีชายคนหนึ่งที่อาศัยอยู่ในพื้นที่แห่งนี้ มีผมยาวสลวย ชอบการหวีผมเป็นชีวิตจิตใจ เนื่องจากผมที่สวยงามของเขานั้นได้รับการดูแลอย่างดี ประกอบกับพื้นที่ป่าแห่งนี้ได้มีย่านสะบ้าที่ชายคนดังกล่าวนํามาเป็นส่วนประกอบของยาสระผมยิ่งทําให้เส้นผมของชายดังกล่าวยิ่งสวยงาม เขาจึงพกหวีติดตัวไปด้วยตลอดเวลาเพื่อใช้ในการหวีผมให้สวยงาม จนวันหนึ่งหวีของชายดังกล่าวได้หายไป เขาพยายามตามหาแต่ไม่พบเจอ จนทําให้เขาเกิดเสียสติและกลายเป็นบ้าในที่สุด จนมีการกล่าวขานของคนทั่วไปเกี่ยวกับชายผมยาวว่า *บ้าหวี*
* ชาวอินโดนีเซียที่อพยพย้ายมาในกลุ่มแรกนั้น คือ กลุ่มของ "โต๊ะยาร์วี้" ซึ่งเป็นผู้นํากลุ่มคนที่เข้ามาลงหลักปักฐานในพื้นที่  จนมีการเรียกชื่อกลุ่มคนดังกล่าวว่า กลุ่มบ้านโต๊ะยาร์วี้ จนติดปากและเมื่อผ่านกาลเวลาการเรียกขานนามดังกล่าวก็ได้กร่อนเป็น *บ้าหวี*

ปี พ.ศ. 2538 ตำบลบ้าหวีได้ย้ายมาเป็นส่วนหนึ่งของอำเภอหาดสำราญ จนถึงปัจจุบัน

## การปกครองส่วนภูมิภาค

### การปกครองส่วนภูมิภาค
ตำบลบ้าหวีแบ่งพื้นที่การปกครองออกเป็น 4 หมู่บ้าน ได้แก่

* **หมู่ที่ 1** บ้านในเขา
* **หมู่ที่ 2** บ้านบ้าหวี
* **หมู่ที่ 3** บ้านทุ่งกอ
* **หมู่ที่ 4** บ้านนาเกาะสัก

## อ้างอิง

บ้าหวี
บ้าหวี